Srbija povećava standarde za bezbednost hrane | Gde Investirati\nNa konferenciji za novinare održanoj u Beogradu povodom završetka projekta izgradnje kapaciteta za unapređenje objekata za proizvodnju hrane, rečeno je da Srbija mora da sprovede odgovarajuće mere da bi mogla da na tržištu Evropske unije (EU) trguje proizvodima od mesa i mleka, hranom za kućne ljubimce i životinjskim kožama.\nMinistar poljoprivrede i zaštite životne sredine Srbije rekao je da će to ministarstvo učiniti sve što je neophodno da se potrošačima nudi samo bezbedna i konkurentna hrana dodajući da bi u septembru trebalo da se raspišu prvi pozivi za novac iz evropskih IPARD fondova.\nTrogodišnjim projektom je obuhvaćena i obuka za upravljanje sporednim proizvodima životinjskog porekla, finansirala ga je EU sa dva miliona evra, a sprovele su ga uprave za hranu Holandije, Danske i Letonije.\nObuku o proceduri za unapređenje objekata za proizvodnju hrane, kako bi se sprečile zarazne bolesti životinja i bolesti koje se prenose na ljude, prošlo je 155 veterinarskih inspektora, a 38 za poboljšanje upravljanja sporednim proizvodima životinjskog porekla.\nTo je samo deo šire finansijske pomoći EU da Srbija podigne nivo usaglašenosti u oblasti bezbednosti hrane i veterinarske politike u vrednosti od 28 miliona evra.\nStručnjaci EU pružili su podršku Vladi Srbije u pripremi Nacionalne strategije za unapređenje objekata za hranu životinjskog porekla koja je usvojena pre desetak dana.\nMinistar poljoprivrede i zaštite životne sredine Srbije Branislav Nedimović rekao je da će to ministarstvo učiniti sve što je neophodno da se potrošačima nudi samo bezbedna i konkurentna hrana.\nOn je istakao da bi u septembru trebalo da se raspišu prvi pozivi za novac iz evropskih IPARD fondova.\nZamenik šefa Delegacije EU u Srbiji Oskar Benedikt istakao je da Srbija da bi se “pridružila EU i imala pristup tom tržištu, mora da dostigne standarde u proizvodnji hrane”.\n“Nije lako postići standarde, ali imate ljude, političku podršku i ako se usredsredite, rezultati su izvesni”, rekao je Benedikt.\nDodao je da EU sprovodi više projekata u ovoj oblasti u Srbiji, među kojima je i iskorenjivanje besnila, a dalja podrška odvijaće se preko IPARD fondova.\nAmbasador Holandije Hendrik van den Dool istakao je da su “standardi u proizvodnji hrane ključni” i da Srbiji jedan od stubova izvoza treba da bude poljoprivreda.\n“Holandija je mala zemlja s dobrim geografskim položajem i infrastrukturom i 2016. je izvezla pojoprivrednih proizvoda u vrednosti 84 milijarde evra i na drugom mestu je iza SAD po vrednosti izvoza, zahvaljujući između ostalog i standardima za bezbednost i kvalitet hrane”, rekao je Van den Dol.\nOtpravnik poslova ambasade Danske Morten Skovgaard Hansen istakao je da je ta zemlja spremna da podeli sa Srbijom dobra iskustva u sanitarno-veterinarskoj kontroli hrane, zahvaljujući kojoj su obezbeđeni bezbednost hrane, zaštita potrošača i konkurentnost.\nPrevious Prosečna decembarska plata u Srbiji 53.456 dinara\nNext Štrajkovi izazvali pad kvartalne dobiti kompanije Hyundai\nTags Branislav NedimovićEUOskar Benediktprehrambeni proizvodiSrbija\nCategory Najvažnije vestiPrehrambena industrija\nPovučeno 35.137 Juvitaninih kašica iz prodaje, prijava i za prodavca\nUkupno 35137 komada proizvoda Juvitana povučeno je iz magacina maloprodajnih subjekata širom Srbije, saopštilo je Ministarstvo zdravlja.


Šta bi promenili krupniji igrači? - Svijet Osiguranja ;\nŠta bi promenili krupniji igrači?\nDatum objave: 01.01.1970. Broj 3 | Godina 2017\nSpajanje banaka i osiguravajućih društava\nFinansijsko tržište nedavno je uzburkala vest da postoji mogućnost povezivanja italijanske banke Intesa SanPaolo sa osiguravajućom kompanijom Generali. Mediji su preneli da bi povezivanjem te dve velike kompanije nastala finansijska institucija sa tržišnom kapitalizacijom od oko 60 milijardi evra. I nakon vesti o potencijalnom spajanju, akcije banke su odmah skočile na berzi, ali je vrlo brzo Intesa saopštila da je odustala od takvih planova. U centrali banke “Intesa SanPaolo potvrđuju za Svet osiguranja da nakon njihove procene trenutno ne vide mogućnosti za povezivanje sa tom osiguravajućom kućom.\nInače, banke i osiguravajuće kompanije u svetu i u Srbiji povezane su često zajedničkim poslovima, tako na domaćem tržištu postoji dvadesetak banaka koje rade i kao zastupnici u osiguranju. Da li je integracija finansijskih institucija poželjna i šta bi njihovo ukrupnjavanje značilo za domaće tržište, razgovarali smo u ovoj temi sa bankarima i osiguravačima.\nTrenutno nema najava o mogućem prelasku osiguravajućih kompanija u bankarsko vlasništvo, ali činjenica je da se na domaćem bankarskom tržištu dešavaju značajne promene u poslednje vreme. Zato ne treba isključiti ni takve poteze ukoliko se matične kompanije na globalnom nivou odluče za integrisano poslovanje. Nedavno su domaći investitori kupili dve banke sa stranim kapitalom, grčku Alfa i italijansku Findomestic banku. Poznavaoci tržišta kažu da se može očekivati i prodaja još nekih banaka.\nI u narednom periodu moguće je očekivati povlačenje banaka iz jugoistočne Evrope i Srbije zbog visokog nivoa problematičnih kredita i problema sa nedovoljnim nivoom kapitala koji imaju evropske banke, ocenjuju poznavaoci tržišta.\nMenadžeri velikih evropskih banaka smatraju da postoji prostor za integraciju banaka i osiguravača te da trenutno pojedine bankarske grupacije razmatraju u okviru svojih strateških planova povezivanje sa osiguravajućim kućama. U Intesi Sanpaolo grupi kažu da su završili procenu mogućnosti za potencijalno poslovno povezivanje sa kompanijom Assicurazioni Generali. Prenosimo njihov odgovor: “U svetlu rezultata analiza osiguravajuće grupe, izvedenih na osnovu informacija trenutno dostupnih javnosti, Grupa ne vidi mogućnosti koje ispunjavaju kriterijume u pogledu kreiranja i distribucije vrednosti za akcionare banke. Odnosno kriterijume koji bi bili u skladu sa ciljem održavanja liderske pozicije u pogledu adekvatnosti kapitala”.\nI dodaju da će grupa poboljšati stvaranje i distribuciju vrednosti za svoje akcionare organski, uz održavanje liderske pozicije po pitanju adekvatnosti kapitala.\nU Narodnoj banci Srbije (NBS) kažu da spajanja banaka sa osiguravačima nisu najavljena, niti su pravno moguća. Jedino je moguće da banka bude vlasnik dela ili celokupnog kapitala društva za osiguranje ili obrnuto, a takvi slučajevi su prisutni u praksi već dugo. Podaci o tome su javno dostupni, a svako sticanje koje podrazumeva prelazak zakonski utvrđenih pragova učešća u kapitalu, podrazumeva i saglasnost supervizora, kažu u NBS-u.\n“Poslovna povezanost banaka i osiguravajućih kompanija je uobičajena i u svetu i u Srbiji. Trenutno na domaćem tržištu osiguranja deluje i 20 poslovnih banaka u ulozi zastupnika u osiguranju. Na ovaj vid saradnje banke i osiguravajuće kuće opredeljuju se u skladu sa svojom poslovnom politikom i procenom efikasnosti tržišnog nastupa, čime se supervizor ne bavi”, kažu u Centralnoj banci.\nZakon o osiguranju dozvolio je takvu mogućnost, tako da banke pre obavljanja ovih poslova moraju dobiti posebnu saglasnost.\nObjedinjene usluge povećavaju profitabilnost\nTamara Radaković, direktorka Finansijske funkcije u Kompaniji Dunav osiguranje kaže da potencijal rasta i korišćenja objedinjenih usluga bankarstva i osiguranja, nalazi se kako u fokusu klijenata, tako i u daljem razvoju bankarskih proizvoda i proizvoda osiguranja. “Kada je fokus klijenta u pitanju, osnov rasta se nalazi u pojednostavljenju transakcija i štednji vremena potrebnog za kupovinom bankarskih i osiguravajućih proizvoda. Kao što u drugim oblastima imamo objedinjenu prodaju usluga fiksne, mobilne telefonije, interneta i televizije, koje su za posledicu imale jačanje konkurentske pozicije telekomunikacionih kompanija i gubitak tržišta manjih provajdera pojedinačnih usluga, tako i u oblasti bankarstva i osiguranja objedinjavanjem usluga moguće je, čak i uz smanjenje marži, zadržati i uvećati profitabilnost kroz povećanje broja klijenata i multiplikativnog dejstva koeficijenta obrta na rezultat. Sa druge strane, sve veći broj bankarskih proizvoda predviđa postojanje nekog oblika osiguranja kako bi banke zaštitile angažovana sredstva, dok je sa druge strane poslovna banka sve značajniji kanal prodaje osiguranja. Pozitivni efekti integracije na rast i profitabilnost realizovaće se i u obliku sniženih troškova po osnovu obavljanja platnog prometa usled transfera sredstva na koje se poslovanjem upućene i banke i osiguranja”, kaže Radaković.\nS obzirom na značajan nesrazmer između bankarskog sektora i sektora osiguranja, u Srbiji ne postoje uslovi, kako ona kaže, da se integracijom ova dva sektora ostvare prednosti poput onih u razvijenim ekonomijama. “Kapaciteti osiguravajućih društava za sticanje vlasničkih i upravljačkih udela u poslovnim bankama su veoma limitirani i najčešće dosežu do onih banaka sa minimalnim tržišnim učešćem i malom bazom klijenata, odnosno potencijalnih osiguranika. Takve banke nemaju mogućnosti da privuku dodatne klijente bez većih troškova, koji posledično mogu ugroziti visinu regulatornog kapitala. Pre samog postupka integracije moraju se jasno definisati ciljevi koji se žele postići, a visok stepen korporativne kulture mora obezbediti realizaciju navedenih ciljeva. U suprotnom efekti integracije će biti negativni”, kaže Radaković.\nBolja usluga i veća profitabilnost\nDomaći osiguravači ocenjuju da se teško može očekivati sinergija finansijskih institucija na lokalnom nivou već jedino na nivou centrala, to jest matičnih grupacija. Takvog je mišljenja i Aleksandar Jović, direktor sektora za bankoosiguranje u Uniqa osiguranju.\n“Na tržištu Srbije pretežno posluju banke i osiguravajuća društva koja predstavljaju deo neke veće evropske ili svetske grupacije i teško da se može očekivati integracija na lokalnom nivou. Već samo kao deo neke veće integracije na nivou čitave grupe”, kaže on.\nAli i napominje da se u Srbiji može očekivati dalje povezivanje postojećih igrača u vidu ukrupnjavanja institucija, što se već postepeno dešava i u bankarskom i u sektoru osiguranja.\n“Povezivanje banaka i osiguravača treba posmatrati u svetlu novih investicionih mogućnosti velikih finansijskih grupacija, koje u takvim integracijama pronalaze nove mogućnosti poslovanja. Pre svega, pružanje kvalitetnije usluge klijentima, zatim rast, bolja poslovna perspektiva i na kraju veća profitabilnost”, kaže Jović.\nPrema njegovom mišljenju, postoje značajne prednosti sinergije bankarskih usluga i usluga osiguranja. Ako se posmatraju prednosti za poboljšanje zadovoljstva klijenata, usluga je objedinjena, pružena na jednom mestu, sveobuhvatnija i kvalitetnija. Prednosti za instituciju (banka i osiguravajuću kuću) ogledaju se u povećanoj bazi klijenata, povećanom broju prodatih proizvoda po jednom klijentu. Samim time klijent je zadovoljniji, a na kraju poboljšan je rezultat poslovanja.\n“Uniqa grupa, kako na svim tržištima gde posluje tako i u Srbiji, teži strateškoj saradnji sa najvećim bankarskim grupacijama i imamo model saradnje nazvan banko osiguranje. Banko osiguranje podrazumeva prodaju velikog broja proizvoda osiguranja kroz razne kanale prodaje u poslovnim bankama”, kaže Jović.\nBanko osiguranju je, prema njegovim rečima, posvećena posebna pažnja, u okviru grupe, kao jednom od strateških ciljeva poslovanja, što je primetno kroz značajno učešće banko osiguranja u ukupnom prihodu kompanije. Prema podacima NBS, na tržištu Srbije Uniqa banko osiguranje zauzima više od 50 odsto tržišta prodaje osiguranja preko poslovnih banaka, kaže on.\nUticaj integracije institucija na tržište\nI ranijih godina je stručna javnost ukazivala da na domaćem tržištu posluje veliki broj banaka i osiguravajućih kompanija u odnosu na zemlje regiona. Rezultati pripajanja finansijskih institucija i očekivani efekti mogu da se razlikuju ne samo u zavisnosti od stepena razvoja tržišta već i od društveno-političkog uređenja države, ukazuje Željko Vojinović, profesor na Ekonomskom fakultetu u Subotici, Univerziteta u Novom Sadu.\n“Spajanje banaka i osiguravajućih kompanija na razvijenim tržištima uglavnom dovodi do još veže koncentracije i akumulacije kapitala, stvaranje većih fondova i otvaraju se pitanja investiranja tih sredstava. Nije baš lako predvideti koje će to efekte imati na samom finansijskom tržištu, na vrednost pojedinih valuta. To svakako zavisi i od drugih finansijskih instrumenata koji se budu aktivirali”, smatra Vojinović.\nJedna od manifestacija procesa spajanja finansijskih institucija, prema njegovoj oceni, svakako može da bude i veća kontrola novčanog tržišta. Domaće finansijsko tržište koje karakteriše veliki broj poslovnih banaka, u poređenju sa državama u okruženju, kako on kaže, može da se reformiše, odnosno da se smanji broj tih institucija. Isto tako postoji dosta veliki broj osiguravajućih kompanija ako uzmemo u obzir ukupnu premiju, broj stanovnika i druge pokazatelje.\nAli, da li je za klijente poželjnije da postoji veći broj učesnika u odnosu na skoncentrisani kapital u okviru velikih institucija?\nŽeljko Vojinović kaže da bi smanjenje broja finansijskih institucija i uz to izraženija koncentracija kapitala svakako doprinela lakšoj kontroli i nadzoru tog sektora. U prvim godinama može se očekivati i smanjenje cene tih proizvoda i usluga, ali posle takvih promena postoji opasnost stvaranja ambijenta sa malim brojem učesnika.\n“Procesom spajanja i povezivanja banaka i osiguravajućih kompanija moguća je ušteda ili smanjenje troškova u smislu zajedničkog upravljanja nekim rizicima. Kao i smanjenje ukupnog broja zaposlenih kombinovanjem njihovih radnih obaveza, neposrednijem pružanju usluga posebno za osiguravajuće kuće. Takođe i banke bi imale koristi od toga povećanjem broja klijenata”, ocenjuje Vojinović.\nKako ocenjuju menadžeri evropskih finansijskih kompanija, postoji potencijal za pripajanje banaka i osiguranja na globalnom nivou.\nNa bankarskom tržištu očigledne su promene, tako su nedavno domaći privrednici kupili dve banke sa stranim kapitalom. Miodrag Kostić, vlasnik kompanije MK komerc kupio je grčku Alfa banku, dok je Direktna banka iz Kragujevca kupila Findomestik banku koja posluje u okviru bankarske grupacije BNP Paribas. Prema oceni stručnjaka, može se očekivati i ubuduće povlačenje bankarskih investitora iz jugoistočne Evrope i Srbije zbog problema sa visokim udelom problematičnih kredita (NPL) koji imaju velike evropske banke. Takođe se smatra da je ukrupnjavanje pozitivno jer će pojačati konkurenciju među bankama što bi doprinelo smanjenju kamatnih stopa na kredite.


O nama - HladnjaceBrestovik.rs\nHladnjače Brestovik su osnovane u januaru 2017-te godine, sa ciljem da se uz pomoć stručnih kadrova i zdravim konekcijama sa renomiranim svetskim Kompanijama razvije Agrar u celom gročanskom kraju, pa i u čitavoj Srbiji.\nHladnjače Brestovik, sa kapacitetom od 1400 tona i površinom od 1550 m2, opremljenje su najsavremenijim tehnologijama koje omogućavaju pravilno postupanje sa voćem i povrćem, i čine moderni distributivni centar za promet voća i povrća u svežem i zamrznutom stanju.\nNaša misija: Da budemo nosioc razvoja Agrara u Srbiji i u Regionu.\nHladnjače Brestovik rade u kooperativi sa porodicom Raković, na čelu sa Dobricom Rakovićem, dobitnikom Priznanja za najveća dostignuća u poljoprivredi 2015-te godine. Porodica Dobrice Rakovića poseduje ukupno 35 hektara parcela pod voćem, od čega su u najvećom broju zastupljeni zasadi visokožbunaste Borovnice, na 6 hektara i više od 20.000 sadnica. Porodica Raković, kao jedan od osnivača voćarske Zadruge Borovnica, može se smatrati pionirom organizovanog uzgoja Borovnica u Srbiji. Osim borovnica, tu su i zasadi Jabuka, Kajsija, Breskve, Trešnje, Višnje, sa tradicijom uzgoja voća koja datira od 60-tih godina prošlog veka, osavremenjena sa modernim dostignućima i rešenjima koje poseduju savremeni voćnjaci.\nOno što ističe porodicu Raković je to da nikada nisu nikoga uskratili za dobronameran savet, kao i to da su uvek spremni da izađu u susret svim poljoprivrednicima ali i onima koji bi želeli da postanu poljoprivrednici, iskrenim i vrlo otvorenim pristupom.\nPosebno se ponosimo saradnjom sa mnogobrojnim stručnjacima, profesora sa beogradskog i novosadskog poljoprivrednog fakulteta, kao i saradnjom sa institutom za voćarstvo u Čačku.\nPosebno se ponosimo time da se sedište Voćarke zadruge Borovnica nalazi u našim poslovnim prostorijama.\nNaša vizija: da budemo prepoznati kao najpoželjniji saradnik u čitavom Regionu, da vratimo veru u Agrar i da utičemo na stanovništvo Srbije da se okrenu ka poljoprivredi. Želimo da budemo najcenjeniji privredni subject u Agraru Regiona.


Tri četvrtine građana nije zainteresovano za politiku – Južnobanatske Vesti\nTri četvrtine građana nije zainteresovano za politiku\nUverenje građana da svojim angažmanom mogu da utiču na promene u društvu je na najnižem nivou u poslednjih pet godina, dok je tek svaki četvrti građanin zainteresovan za politiku, pokazali su rezultati istraživanja javnog mnjenja pod nazivom „Učešće građana u demokratskim procesima u Srbiji 2017“.\nU istraživanju koje je u četvrtak, 7. decembra predstavljeno u Medija centru, vidi se da je prekinut trend pozitivnih promena iz prethodne godine u spremnosti za angažovanje i učešće građana u demokratskim procesima.\nPrema rezultatima istraživanja – koje su peti put zaredom sproveli CRTA, u saradnji sa Ipsos Strategic Marketingom, uz podršku Britanske ambasade u Beogradu – smanjen je broj građana koji misle da je za našu zemlju „najbolje da ima jednog jakog lidera kojeg bi svi slušali, jer samo čvrsta ruka može da nas izvede iz krize“: 44 odsto građana je izjavilo da se slaže sa ovakvim stavom, u odnosu na 57 odsto iz 2015. godine.\nTakođe, raste broj onih koji misle da je demokratija najbolji politički sistem za našu zemlju – 51 odsto u 2017, naspram 46 odsto 2015. godine.\nVukosava Crnjanski, direktorka organizacije CRTA (Centra za istraživanje, transparentnost i odgovornost), rekla je da su pozitivni trendovi u istraživanju toliko mali, da zapravo ne zaslužuju veću pažnju.\n„Alarmantni su podaci o učešću građana u demokratskim procesima“, rekla je Crnjanski.\n„Najnegativniji trend je pad poverenja u efikasnost građanskog učešća – građani ne veruju u efikasnost svog učešća. Tri mehanizma učešća beleže drastičan pad poverenja – odnos sa parlamentom, kontaktiranje poslanika i učešće u organizovanim pritiscima građana na parlament.\nDramatičan pad beleži i poverenje građana u efikasnost medija – do sada su građani videli medije kao saveznike u borbi protiv problema, ali nažalost, ove godine samo 28 odsto građana veruje u efikasnost rešavanja problema putem skretanja pažnje medija na taj problem. Prošle godine je to poverenje bilo skoro 40 odsto.\nGeneralna zainteresovanost za politiku je u padu, a akcije u kojima građani učestvuju su diskutovanje o politici sa drugim ljudima i potpisivanje peticija – osim toga, jedinu aktivnost koju građani prepoznaju jesu izbori“, rekla je Crnjanski.\nSvetlana Logar, direktorka istraživanja Ipsos Strategic Marketinga, izjavila je da su veoma indikativni podaci o tome kakav doživljaj građani imaju o tome koliko su obavešteni.\n„Više od polovine (52 odsto) reklo je da zna malo ili da ne zna ništa o politici u Srbiji, a o tome su najbolje obavešteni – o radu Skupštine 60 odsto građana kaže da ne zna ništa ili da zna veoma malo, o ulozi poslanika 68 odsto, a najmanje su obavešteni o ulozi i radu Poverenika, čak 77 odsto“, rekla je Logar.\nOna je dodala da bi više od 70 odsto građana izašlo na izbore, ali 60 odsto njih kao glavni motiv ističe svoju građansku dužnost, a tek jedna trećina kaže da stvarno želi da utiče na politiku koja će se voditi u Srbiji.\n„Takođe, vrlo je indikativno pitanje šta građani misle o kome političari treba da polažu račune. Velika većina, 68 odsto, misli da su to građani, što je nešto manje nego prošle godine, a meni je palo u oči da je prošle godine pet odsto građana mislilo da političari treba da polažu račune predsedniku države, a ove godine 12 odsto. Isto tako, prošle godine je 10 odsto građana mislilo da političari treba da polažu račune premijeru, a ove godine tako misli šest odsto.\nMislim da postoji i jedan veoma pozitivan trend: ove godine je prvi put više od polovine građana podržalo stav da je demokratija najbolji politički sistem, a sa druge strane, sistematski pada podrška sistemu ’čvrste ruke’. Prvi put građani više podržavaju demokratiju nego ’čvrstu ruku’“, rekla je Logar.\nDušan Spasojević, docent Fakulteta političkih nauka, kaže da ma koliko prethodne vlade i parlamentarne većine nisu bile u potpunosti demokratske, pluralističke i responzivne na ono što dolazi od civilnog društva, „mi smo videli da u poslednjih nekoliko godina postoji taj trend ignorisanja građana od lokalnog nivoa pa naviše“.\n„Vidi se da mi kao građani imamo minimalni uticaj – izaberite bilo koje uočljivo političko pitanje i videćete da se najčešće protesti ili zahtevi ignorišu, marginalizuju, ili da se dovodi u pitanje kredibilitet ljudi koji ih iznose. Građani to vide, i kažu, pa ako oni ne mogu da urade ništa, ako protest svih ovih ljudi nije dovelo ni do kakve promene, u kakvoj smo mi onda situaciji. Zato je i logično da se građani povlače u sebe i da imaju ovako pesimične ocene“, kaže Spasojević.\nOn dodaje da današnja Srbija „sve više liči na prvu tranzicionu dekadu“, sa potpunom fokusiranošću na političke partije i izbore:\n„U tom smislu, postoji potpuna dominacija političkih partija političkim procesom. To samo po sebi ne mora da bude loše, ali u tranzicionom kontekstu, u kome su države centralizovane, a partije predominantno liderske, mi politički proces zatvaramo na malobrojni vrh političke elite. Zapravo je pravo pitanje kada će to u ozbiljnijoj meri početi da ugrožava stanje demokratije, i kada ćemo dobiti one odgovore koje imamo u Evropi, a to su neki radikalniji pokreti i stranke sa levog i desnog kraja“, rekao je Spasojević.\nVujo Ilić, politikolog i doktorand na Centralnoevropskom univerzitetu u Budimpešti, poredio je ovo istraživanje sa rezultatima Evropskog društvenog istraživanja (European social survey) koje se radi od 2002. godine, i u kom učestvuje više od 30.000 ispitanika u više od 20 država.\n„Neke stvari dosta odudaraju, a neke su veoma slične odgovorima ispitanika iz Evrope“, rekao je Ilić. „Kod nas je oko 25 odsto građana zainteresovano za politiku, a 51 odsto evropskih građana. Najdrastičnija je razlika po pitanju medija: 94 odsto građana Evrope smatra da je sloboda medija da kritikuju vladu veoma ili donekle važna za demokratiju; kod nas je to 51 odsto.\nTakođe, 85 odsto evropskih građana smatra da su u njihovoj zemlji mediji slobodni da kritikuju vlast, dok je to kod nas 38-39 odsto. Te razlike su gotovo neverovatne.\nSa druge strane, kod nas je oko 74 odsto građana reklo da bi učestvovalo na opštim izborima, i tu se poklapamo sa Evropom (71 odsto reklo da je učestvovalo na poslednjim izborima). Kod nas je 17 odsto ispitanika reklo da je potpisalo peticiju (ne onlajn), a među građanima Evrope to je učinilo 26 odsto, nema tu neke velike razlike.\nJako smo slični i po pitanju učestvovanja u javnim protestima i demonstracijama, oko osam odsto građana je učestvovalo, kao i u angažovanju u političkim kampanjama (u Srbiji pet odsto, u Evropi 4,3 odsto).\nLoša vest je da je samo osam odsto građana kod nas učestvovalo u volontiranju u nepolitičkim organizacijama, a među evropskim građanima je to 18 odsto. Samo četiri odsto naših građana je kontaktiralo političara ili nekog iz državne uprave, dok je to među građanima Evrope učinilo 16 odsto.\nKonačno, kada je reč o efikasnosti, odnosno, pitanja da li građani vide neku svrhu u tome što rade, kod nas je to 11 odsto, dok je među evropskim građanima poverenje – i u to da politički sistem uopšte građanima omogućava da utiču na politiku, i u to da ličnim angažmanom mogu da promene stvari – kreće se između 36 i 38 odsto“, zaključio je Ilić.\n(Naslovna fotografija: Istinomer)


Fitbit Flex 2 - neobičan i veoma pametan fitnes treker\nNaslovna » BG svaštara » Tech Radar » Fitbit Flex 2 – neobičan i veoma pametan fitnes treker\nDuB volonteri 29. oktobar 2016. Tech Radar Postavite komentar\nPopularnost fitnes trekera raste iz dana, a poslednja istraživanja pokazuju kako će ovi gedžeti i u narednim godina biti veoma popularni i traženi od korisnika svih starosnih dobi. Najzanimljivija i najkvalitetnija rešenja dolaze iz kompanije Fitbit koja je i na ovim prostorima izuzetno popularna. Trenutno je posebno u žiži interesovanja jedan mali fitnes treker ove kompanije koji se može nositi i kao ogrlica i kao lančić.\nNovi, ultra elegantni fitnes treker koji dolazi iz kompanije Fitbit nosi naziv Flex 2 i direktan je naslednik izuzetno moćne Flex narukvice koja je na domaćem tržištu bila veoma popularna i tražena. Konkretno, radi se o fitnes trekeru sa sjajnim/naprednim funkcijama koji se može nositi kako u vidu narukvice, tako i kao elegantan lančić (ogrlica) oko vrata. On prati i dnevne i noćne aktivnosti korisnika, može se pretvoriti u vrhunskog fitnes instruktora, a detaljno prati i potrošnju kalorija. Jednostavno je dizajniran, bez displeja, bez tastera i gomile nepotrebnih detalja koji korisniku mogu samo da odvlače pažnju i skrenu misli. Tu je samo pet diskretnih LED dioda koje svojim treperenjem (i vibracijom trekera) pružaju korisniku najosnovnije informacije – o prispelim porukama, mejlovima, propuštenim pozivima… i to sve samo kada je Flex 2 narukvica sinhronizovana sa pametnim telefonom ili nekim od pametnih uređaja, kao što su tablet računari ili mobilni računari.\nTagoviApcom apple fitbit Fitbit Flex 2 Flex 2 istyle\nPrethodni Lusona – Čokve crtež u pesku


Obamina poseta Africi koštaće blizu sto miliona dolara - Grad Prijepolje\nGrad Prijepolje > Vesti > Svet > Obamina poseta Africi koštaće blizu sto miliona dolara\nTurneja američkog predsednika Baraka Obame po Africi ovog meseca, koštaće poreske obveznike u Sjedinjenim Američkim Državama skoro 100 miliona dolara, zbog velikih troškova mera bezbednosti, prenosi Foks Njuz.\nKako navodi ta televizija, tokom Obaminog jednonedeljnog boravka na afričkom kontinentu, o njegovoj bezbednosti brinuće se više stotina agenata Tajne službe, ceo prostor će nadletati ratni lovci američkog vazduhoplovstva, biće angažovan vojni brod sa celokupnom bolnicom, a doleteće i kargo avion sa 56 vozila, od kojih su 14 limuzine iz predsedničke pratnje.\nTakođe je predviđeno da u hotelu u kome će Obama sa suprugom Mišel odsesti, prozori budu dodatno ojačani staklom otpornim na metke.\nFoks Njuz navodi da su supružnici Obama, radi uštede troškova, otkazali planirani safari, u kome bi bili i specijalci radi odbrane predsednika ako neka divlja životinja napadne džip u kome se nalazi.\nTelevizija podseća da je Klintonova poseta Africi 1998. godine koštala 42 miliona dolara, bez troškova Tajne službe.\nFoks Njuz, koji je blizak republikancima, dodaje da do posete dolazi u vreme sekvestra, to jest smanjenja budžeta za sve federalne institucije i agencije u SAD.\nKao primer uštede, televizija navodi otkazivanje turističkih tura u Beloj kući, zbog smanjenja budžeta Tajne službe čiji agenti obezbeđuju prostor dok turisti razgledaju.\nBela kuća brani posetu, objašnjavajući da je Afrika region koji često nije u centru pažnje, ističući da će poseta učvrstiti saradnju SAD sa zemljama tog kontineta.\nObama će u Africi boraviti od 26. juna do 3. jula.


P. Vujanac - Blic\nI pored pandemije, najveći broj ovogodišnjih programa u Istraživačkoj stanici Petnica realizovan je uživo, a nekadašnji polaznici, koji su sada uspešni naučnici, omogućili su odlične goste na programima. Među njima su bili i Petničari koji su sada u timu dobitnika ovogodišnje Nobelove nagrade za fiziku.\nŽARIŠTE KORONE OBEZGLAVLJENO Umesto da hitno rešavaju situaciju sa širenjem korone, ključno telo u Valjevu u rasulu\nU Valjevu, jednom od žarišta zaraze korona virusom sa više od 100 potvrđenih slučajeva i preko 600 ljudi u samoizolaciji, od jutros se na čelu Stručno-operativnog tima, koji treba da prati i analizira epidemiološku situaciju u gradu, ne nalazi niko.\nValjevski Dom zdravlja uputio je hitan poziv trenutno nezaposlenim doktorima i medicinskim sestrama sa položenim stručnim ispitom, kao i delu nemedicinskog osoblja, da se već sutra jave kako bi dobili tromesečni posao.\nPripadnici Ministarstva unutrašnjih poslova u saradnji sa Višim javnim tužilaštvom u Valjevu uhapsili su M. I. (46) zbog postojanja osnova sumnje da je izvršio krivično delo ubistvo.\nVlasti Malte odustale od deportacije dece naših radnika, ali roditelje STRAH NE POPUŠTA: "I dalje smo veoma oprezni"\nPritisak javnosti i srpske zajednice na Malti, pisanje medija i apel nadbuskupa Čarlsa Skikluna, doveli su do pozitivnog preokreta za porodice Srba koji žive i rade na Malti, tako da su vlasti te zemlje odustale od deportacije 22 srpska mališana.\nDodelom nagrada za najbolji film i najboljeg mladog autora, završeni su ovogodišnji “Valjevski filmski susreti”.


Studenti iz Srbije pronašli izum koji preko mobilnog pomaže astmatičarima - Generali Blog\nStudenti iz Srbije pronašli izum koji preko mobilnog pomaže astmatičarima\nSvake nedelje u 16 sati petoro mladih ljudi iz Beograda, Negotina, Stepojevca i Lazarevca sastaju se povodom zajedničkog posla i ideje.\nU međuvremenu sastanče „onlajn“ i na dnevnom nivou jedni drugima daju informacije o tome šta su novo uradili.\nProjekat finansiraju iz svog džepa, od novca koji sami zarade ili od ušteđevine.\nNadaju se da će uskoro naći investitore koji će im pomoći da ideju o aplikaciji „AsthmaPal“ dovedu do kraja i zvanično je puste u rad.\nA kada se to bude desilo, astmatičari iz Srbije, ali i iz celog sveta biće im neizmerno zahvalni.\nKako je nastala ova ideja? Filip Petrović (21) je sa nekoliko drugara učestvovao na takmičenju „MIT Hacking Medicine“ 2016. godine, a kada njihov start-ap nije prošao onako kako su očekivali, dobio je novu inspiraciju i to baš za „AsthmaPal“. Dve godine kasnije, u jesen 2018. u projekat se uključio Boris Janković (20), njegov kolega sa Računarskog fakulteta iz Beograda, a zatim i Sara (koja je u međuvremenu izašla iz start up-a), kao i đaci Elektrotehničke škole Rade Končar Nenad Marijanović (18) i Filip Pajić (18). Peti član ove vredne ekipe je diplomirani arhitekta Sanja Milošević (24).\n- Odmah smo počeli da tražimo ekspertizu, a vrlo brzo su nam se priključili Luis Alo kao stručni savetnik iz Švajcarske i profesor dr Branimir Nestorović, vodeći pulmolog na Balkanu. Profesoru se dopalo to što radimo i čak je govorio o nama na jednoj konferenciji, kao o projektu u kojem vidi potencijal. Sa njim danas komuniciramo „jedan na jedan“, dok se sa Luisom čujemo preko interneta i dopisujemo dva puta mesečno – priča osnivač ovog start-apa, Filip Petrović.\nŽelju da kroz aplikaciju za mobilni telefon na osnovu unetih podataka obolelima od astme daju informaciju o narednom napadu i tako spreče eventualne nove komplikacije, dobili su, između ostalog, i da bi pomogli svojim najbližima. Filipova majka i Sanjina sestra imaju problema sa ovom bolešću novog doba, a i drugog Filipa (Petrovića) već neko vreme muče respiratorni problemi sa krajnicima.\n- U digitalnoj medicini, odnosno među aplikacijama nema mnogo dobrih rešenja kada je o astmi reč, a pogotovo ne u vidu softvera. Stiče se utisak da je ljude ponekad sramota da pokažu da imaju astmu, pogotovo kad se napad desi na fakultetu, u toku predavanja. Zbog toga je oboleli loše kontrolišu, a simptomi se pogoršavaju. Videli smo da možemo da pomognemo astmatičarima, kojih trenutno u svetu ima oko 350 miliona, a taj broj se godišnje povećava za 10 odsto. Beleži se i više od dva miliona hospitalizacija zbog loše kontrole astme. Sve to može da se spreči uz ovu aplikaciju – priča nam Filip Pajić, softver inženjer.\nKako ova aplikacija funkcioniše?\n- Korisnici naprave nalog i unesu standardne informacije o sebi, a zatim okidače koji dovode do napada astme. Nakon toga popunjavaju kontrolni astma test, koji je svakom astmatičaru poznat, a onda mi sa stručnjacima ocenjujemo u kojoj meri oni kontrolišu astmu i koliko im je teška u klasifikaciji. Korišćenjem aplikacije, odnosno unošenjem podataka, ceo proces se personalizuje, aplikacija počinje da „uči“ i da računa na osnovu algoritama koliki je rizik za dobijanje napada – saznao sam od sagovornika.\n- Korisnik dobija informaciju za naredna tri dana o vremenu napada i tako može precizno da organizuje svoj dan. Dugoročno, ovo nije izvodljivo, jer ne možemo uvek sve da predvidimo, na primer, da li je sezona polena, kakva će biti vremenska prognoza, kolika je zagađenost vazduha. Postoji skoro 30 okidača među kojima su i vlažnost vazduha, prašina, bube, čak i histamin iz vina – objasnili su za Priče sa dušom članovi „AsthmaPala“.\nOva vredna petorka je u skoro svakodnevnom kontaktu sa dvadesetak astmatičara koji trenutno testiraju aplikaciju. Obaveštavaju ih o svakoj izmeni i novitetima, a oni njih o utiscima i funkcionalnosti izuma.\nBoris mi otkriva da očekuju da će korisnici u budućnosti biti ljudi koji imaju pametne uređaje i telefone i naviku da instaliraju aplikacije, kao i da su im ciljno tržište zaposleni u biznis centrima, prezauzeti ljudi kojima je potrebna aplikacija da umesto njih prati okidače za napad, predvidi im rizik od sledećeg napada i skrati im vreme koje bi potrošili na tu brigu.\n- Obraćamo se svima koji boluju od astme, a kasnije ćemo se proširiti i na one koji imaju HOBP (Hronična opstruktivna bolest pluća). Razlika između astmatičara i njih je veoma mala. Kada je reč o maloletnima, i oni bi mogli da je koriste, ali bi aplikacijom u tom slučaju upravljali roditelji. Na taj način bi znali koji okidači su aktivni i da li, na primer, mogu sa detetom da odu u park da se prošetaju, da li je nivo polena visok i slično – dodala je Sanja.\n- Mi smo sada u otvorenoj fazi testiranja, a aplikaciju možete skinuti na vaš telefon u Google Play prodavnici, a uskoro i preko Apple Store-a. Balkansko tržište nam je sada baza za testiranje, jer želimo da vidimo šta je dobro, a šta ne valja i šta treba da popravimo. Kasnije bismo voleli da se predstavimo na tržištu Velike Britanije. Oni su svakako bolje situirani nego stanovnici Srbije, a i to je zemlja sa najvećim brojem astmatičara u svetu po glavi stanovnika. U planu su nam i Norveška, Švedska, Danska, Holandija i Belgija – rekao je Filip Petrović.\nIako nisu svi roditelji mojih sagovornika potpuno upućeni u digitalne tehnologije i ovaj tip preduzetništva, zdušno ih podržavaju, jer veruju u svoju decu. I profesori sa fakulteta su na njihovoj strani i daju im smernice.\nSanja mi priča da je njena sedam godina starija sestra astmatičar i da joj je to bio glavni motiv da se uključi u ovaj projekat.\nBoris dodaje da su njegovi roditelji u Negotinu izuzetno ponosni na njega jer sa kolegama čini dobro za ovaj svet.\nNa kraju razgovora pitam ih da li oni sa „AsthmaPalom“ u stvari menjaju svet nabolje?\n- Definitivno. Zamislite kako će sve drugačije biti kada, recimo jedan advokat ili poslovan čovek, umesto da usred sastanka dobije napad, spreči to i bolje organizuje svoj život uz našu aplikaciju. U inostranstvu već ima aplikacija za astmatičare, sa uređajem na vrhu pumpice, koji kad korisnik pritisne dugme, registruje informaciju da je lek upotrebljen. Posebno smo ponosni jer nešto slično kao „AsthmaPal“ u svetu trenutno ne postoji, pa je naš proizvod koji dolazi iz Srbije jedinstven – rekli su ovi kreativni mladi ljudi za Priče sa dušom.


Vučić: Ivica Dačić biće predsednik Skupštine Srbije, imena ministara u nedelju /video/ - Sputnjik Srbija\n19:13 20.10.2020 (osveženo 19:38 20.10.2020) Preuzmite kraći link\nVlada koja se bude formirala i skupštinska većina je ograničenog trajanja, a parlamentarni izbori biće održani zajedno sa predsedničkim izborima najkasnije 3. aprila 2022, najavio je predsednik Srbije Aleksandar Vučić. Ivica Dačić biće predsednik Skupštine, rekao je Vučić i kazao da će u Vladu pored SPS ući i SPS i SPAS Aleksandra Šapića.\nOn je to rekao posle sednice predsedništva SNS na kojoj je razgovarano o formiranju nove vlade.\n„Vlada koja se bude formirala i skupštinska većina je ograničenog trajanja. Najkasnije će parlamentarni izbori biti održani zajedno sa predsedničkim izborima 3. aprila 2022. godine“, najavio je Vučić. On je naveo da će u nedelju biti saopštena imena ministara u novoj Vladi, pošto „ima još tri ili četiri nedoumice“.\nIvica Dačić biće predsednik Skupštine Srbije, rekao je Vučić, a poslaničke grupe već sutra će podneti predlog za to. Vučić je rekao da je o formiranju nove Vlade razgovarao sa Ivicom Dačićem, predsednikom SPS i Aleksandrom Šapićem, predsednikom SPAS-a. Kako je naveo, pored SNS u vladi će biti i SPS u „izmenjenom formatu“, dok će SPAS dobiti jedno ministarsko mesto.\nVlada ograničenog trajanja, određeno šest osnovnih ciljeva\nPrvi cilj je borba za zdravlje građana, borba protiv virusa korona koju moramo da uspešno okončamo i da budemo jedna od pet najuspešnijih zemalja u Evropi, rekao je Vučić. U skladu sa tim potrebna je izgradnja novih bolnica i osavremenjivanje postojećih.\nDrugi je borba za interese našeg naroda i očuvanje interesa Srbije na Kosovu i Metohiji.\nTreći je borba protiv kriminala, protiv onih koji su napravili neke nove mreže za uspostavljanje svojih sistema, za ubijanja i pljačku ljudi, dodao je predsednik Srbije.\nČetvrti cilj je politika spoljnopolitičke nezavisnosti i samostalnog odlučivanja Srbije.\nPeti su ubrzane reforme, posebno rešavanje problema u okviru vladavine prava i evropske integracije. U skladu sa tim imaćemo i novo ministarstvo za ljudska prava i društveni dijalog, rekao je Vučić.\nŠesti cilj je da Srbija ekonomski nastavi da snaži.\n„Da imamo rast od preko šest odsto sledeće godine, da ovu godinu završimo oko nule i da ove dve godine budemo zbirno najbolji u Evropi. Ovo je visoka lestvica, kao kada je Sergej Bupka preskakao šest metara“, naveo je Vučić.\nBorba protiv kriminala - Bandu ćemo udariti maljem u glavu\n„Bandu ćemo udariti maljem u glavu“, rekao je predsednik Srbije Aleksandar Vučić o borbi protiv kriminala koju je najavio.\nVučić je rekao da „zaraćeni crnogorski i drugi klanovi ne mogu kod nas da imaju svoju bazu“.\n„Sve te koji su im na različite načine pomagali i odavali utisak da iza toga stoji i deo države, a bilo ih je u različitim državnim organima, svu tu bandu počistićemo u narednom periodu, bez obzira na svaku vrstu cene koja se mora platiti“, rekao je Vučić. On je dodao da je ono što se zbiva u poslednjih dvadeset dana pokazuje da se „zmiji mora stati za vrat, i to ćemo da uradimo“.\nSvima koji misle da su jači od države, pokazaćemo da je država najjača, rekao je predsednik Srbije.\nSvi državni organi, sva ministarstva sile, sve agencije, službe, koordinisano će da se posvete tome, poručio je Vučić.\nVučić je izjavio da će dosadašnji ministar policije Nebojša Stefanović ubuduće obavljati važan posao u sektoru bezbednosti.\nVučić je odgovarajući na pitanje novinara da li najava odlučne borbe protiv mafije, o kojoj je predsednik Srbije govorio, znači da nije zadovoljan radom ministra policije rekao:\n„Policija je u svim oblastima postigla bolje rezultate. Slušao sam različite priče, jao srušiće me Nebojša... Nebojšu poznajem 22, 23 godine, radiće važan posao u sektoru bezbednosti“, rekao je Vučić.\nAleksandar Vučić, Ana Brnabić, Vlada Srbije


Ministar Delić: Ministarstvo privede KS i “Sarajevo-šume” do kraja godine planiraju prvu fabriku za proizvodnju peleta u KS | DnevniBUZZ\nNaslovnica VIJESTI BiH Ministar Delić: Ministarstvo privede KS i “Sarajevo-šume” do kraja godine planiraju prvu...\nMinistar Delić: Ministarstvo privede KS i “Sarajevo-šume” do kraja godine planiraju prvu fabriku za proizvodnju peleta u KS\nSrijeda, 9 Februara, 2022\nDelegacija Ministarstva privrede Kantona Sarajevo i KJP “Sarajevo-šume”, s ciljem istraživanja tržišta danas je boravila u radnoj posjeti firmi “Kovan M.I.” Gračanica, u okviru koje su posjetili i postrojenje ove firme za proizvodnju peleta u Olovu.\nMinistar privrede KS Adnan Delić kazao je da Ministarstvo privrede KS do kraja godine ima u planu osnivanje fabrike za proizvodnju peleta, te je u tu svrhu i organizirana ova posjeta.\n“Naš plan je da otvorimo najsavremeniju, potpuno automatizovanu fabriku za proizvodnju peleta na području Kantona Sarajeva, kako bismo zaokružili kompletan proces korištenja i proizvodnje ove vrste ogrjeva od drveta koje je jedan od najrasprostranjenijih i najkvalitetnijih resursa u našem Kantonu, te snabdijevanja stanovnika Kantona prihvatljivijim izvorima energije”, izjavio je ministar Delić, nakon današnje posjete.\nDodao je i da su ovom prilikom osim obilaska proizvodnih postrojenja ove firme, prisustvovali i prezentaciji koju su im organizirali njihovi današnji domaćini, kako bi im približila proces izgradnje, uspostave i održavanja fabrike za proizvodnju peleta.\n“Ova firma ima zaokružen proces proizvodnje peleta i jedina u Bosni i Hercegovini nudi gradnju fabrike za pelet po sistemu ključ u ruke. Kompletan proizvod je bh. proizvod tako da će i realizacija našeg projekta biti u potpunosti domaća proizvodnja”, naveo je ministar Delić.\nKazao je i da će se na dnevnom redu naredne sjednice Vlade KS naći Prijedlog odluke o provođenju studije opravdanosti izgradnje fabrike peleta u KS, te da će nakon donošenja Zaključka Vlade, Ministarstvo privrede i preduzeće “Sarajevo-šume” krenuti u realizaciju pripremnih aktivnosti, kako bi se već početkom proljeća uradili temelji prve fabrike peleta u vlasništvu Kantona.\nDirektor kantonalnog preduzeća “Sarajevo-šume” Samir Omerović kazao je da Kanton ima sve potrebne resurse da krene u izgradnju fabrike za proizvodnju peleta.\n“Imamo dovoljno resursa, ali i potrebu da krenemo u proizvodnju biomase, jer nam je neophodno raditi na poboljšanju kvaliteta zraka u Sarajevu”, istakao je Omerović.\nOsim toga, direktor Omerović akcentirao je i da je, kako bi projekt prve kantonalne fabrike peleta postigao maksimalnu efikasnost i dugoročnu održivost, neophodno unaprijediti tehnološki proces u iskorištavanju šuma, kao i unaprijediti gazdovanje degradiranim i izadanačkim šumama u ovom kantonalnim preduzeću što je, kako je kazao, u planu već u narednim danima.\nMinistar Delić naveo je i da je osnivanje fabrike peleta jedan od projekata koji dugoročno znače unapređenje kvaliteta životne sredine i iskorištavanje drvnih sortimenata, te da je krajnje vrijeme da Kanton Sarajevo ima vlastitu fabriku peleta kako bi građanima ponudili najkvalitetniji pelet po povoljnijim cijenama.\nPrethodni članakLuka Modrić: Možda ću igrati do 40. godine\nSljedeći članakDnevnik 3 – 08.02.2022.


Vreme 1345 - Sport: Srpski bejzbol u Japanu\nMomci iz klubova "Beograda 96", "Novi Sad" i "Zrenjanin" boravili su u Japanu na poziv glavnog sponzora puta, kompanije Miki House iz Osake, a u finansiranju programa učestvovali su i roditelji igrača, Ministarstvo omladine i sporta RS i Sekretarijat za sport i omladinu Grada Beograda. Među onima koji su pružili finansijsku podršku našao se i nedeljnik "Vreme".\nU doniranju sredstava znatno su doprineli i građani Japana koji su svoju pomoć upućivali preko japanskog sajta specijalno otvorenog za ovu priliku.\nPored odigranih šest utakmica i zajedničkih treninga protiv srednjoškolskih ekipa iz gradova Osaka, Nara, Kjoto i Macuzaka, naši momci su imali prilike da uživaju neverovatno gostoprimstvo japanskih domaćina, koji su im pokazali mnoge kulturne i istorijske znamenitosti.\nDelegacija Srbije je imala čast da prvog dana boravka prisustvuje i profesionalnom bejzbol meču, i to najvećem derbiju Japana, utakmici između najvećih rivala Hanshin Tajgersa (Osaka) i Jomiuri Džajantsa (Tokio) pred 45.000 gledalaca.\nSrbija je sve mečeve ubedljivo izgubila, a jedinu šansu za pobedu imala je protiv ekipe Macuzaka, kada su naši momci vodili 4:2 do samog kraja meča ali su na kraju ipak poklekli (4:10).\nIpak, poseta najvećoj svetskoj sili i igranje mečeva sa japanskim vršnjacima je neprocenjivo iskustvo – način treninga, disciplina i pristup igri su potpuno impresionirali naše igrače, koji su videli kako se igra bejzbol najvišeg nivoa: snažno udaranje, brzo trčanje i skoro nepogrešiva odbrana, dovedeni su do perfekcije i to već na nivou japanskih igrača od 15-18 godina starosti.\nPosle sjajnih i napornih deset dana, naša ekipa je ostavila lep utisak i kod svog domaćina, kompanije Miki House, koja u svom kompleksu ima smeštaj i restoran za igrače i stadion za bejzbol. Domaćini, oduševljeni kulturom i disciplinom naše delegacije, pozvali su i neki budući mladi tim Srbije u novu posetu, čime su odali veliko priznanje našoj zemlji i sportu u Srbiji.\nBejzbol je u Srbiji sve popularniji sport, a naša seniorska reprezentacija je osvojila prvo mesto na EP grupe C u Sloveniji ovog leta, čime je ušla među 20 najboljih timova Evrope, dok je na svetskoj rang-listi posle tog uspeha sada na 51. mestu. Kako će bejzbol od 2020. godine ponovo biti olimpijski sport, i to baš na letnjim igrama u Tokiju, na budućnost ovog sporta u Srbiji može se gledati sa optimizmom.


Gradska razvojna agencija završila obuke polaznika za izradu Biznis plana u sklopu Javnog poziva za dodjelu podsicajnih sredstava za 2017. - CIDEA\nGradska razvojna agencija završila obuke polaznika za izradu Biznis plana u sklopu Javnog poziva za dodjelu podsicajnih sredstava za 2017.\nGradska razvojna agencija i ove godine u sklopu Javnog poziva za dodjelu podsticajnih sredstava u funkciji zapošlјavanja za 2017. godinu radi obuke za izradu biznis plana za nezaposlena lica koja su prijavlјena na evidenciji JU Zavoda za zapošlјavanje RS, Filijala Banja Luka – Biro Banja Luka, a ispunjavaju uslove za ostvarivanje prava na subvencije u iznosu od 220.000,00 KM. Biznis plan je obavezujući.\nObuka za izradu biznis plana organizovana je u prostorijama Gradske razvojne agencije u Informativno edukativnoj sali, a obuci je prisustvovao 51 polaznik koji je prethodno ispunio formalne uslove iz Javnog poziva.\nPolaznici su obuci prisustvovali pet dana i tu su naučili da svoju ideju sagledaju iz drugog ugla i da vide koje su mane, a koje prednosti njihove poslovne ideje. Predavač Ivan Babić naglašava da polaznici u toku tih pet dana nauče da svoju poslovnu ideju razrade do najsitnijih detalјa kroz najznačajnije segmente Biznis plana (analizu tržišta, marketing plan, finansijski plan..). Posle razrade svih ovih segmenata Biznis plana polaznicima bude jasnija slika budućeg razvoja njihove poslovne ideje.\nUdovčić Sanela polaznica obuke kaže da će joj Biznis plan pomoći u namjeri da otvori Frizersko kozmetički salon i da je naučila dosta zanimlјivih stvari koje će svakako primjenjivati u stvarnom poslu i preporučila bi svima koji započinju biznis da obavezno pohađaju obuku za izradu biznis plana.\nCrnobrnja Ivanković Aleksandra želi da se bavi proizvodnjom tekstilnih proizvoda a ova obuka joj je pomogla da vidi u kojem će se pravcu njen biznis razvijati i da sagleda sve sve moguće zamke koje je očekivaju u ovom poslu i da ih što bezbolnije prođe.\nMario Milanović direktor Gradske razvojne agencije je izjavio da je izrazito zadovonjan kada vidi da i pored svih problema u našem društvu postoji lјudi koji na život gledaju u nekom drugom svjetlu, svjetlu potencijalnih mogućnosti i razvoja bilo da je u pitanju pokretanje vlastitog biznisa ili ličnog razvoja. Takođe je naglasio da mu je drago kad vidi da lјudi koji vode obuke iz Gradske razvojne agencije drže obuke sa velikim entuzijazmom i profesionalnošću.


31. Jul 2020 99\nIz LU ”Srna” Srbac saopštini su da u subotu, 1. avgusta, počinje lov na prepelicu, grlicu, divljeg goluba, ali i na predatore, lisicu i šakala.\nSvi koji žele ovog vikenda u lov moraju se javiti u kancelariju Lovačkog udruženja ”Srna” Srbac radi utvrđivanja lokacije, dozvole za lov, kao i izdavanja lovne karte. Iz ovog udruženja podsjećaju da su svi matični lovci do 70 godina starosti obavezni do sutra, 31.jula, izvršiti uplatu naknade za lov sitne divljači i predatora u iznosu od 20KM.\nUplate se mogu izvršiti na žiro račune LU "Srna" Srbac koji su otvoreni u Sber i NLB Razvojnoj banci.\nPredsjednik LU “Srna” Goran Savanović poželio je dobar pogled svim lovcima i dodao da je upotreba fluorescentnih markera i prsluka obavezna i da se nada da će otvor lova na ovu divljač, bez obzira na velike vrućine, biti uspješan.\nOn je sugerisao svim lovcima da ispoštuju naredbe i uputstva Kriznog štaba u vezi pandemije korona virusa, ali i da zbog prevelikih vrućina ovih dana povedu računa o svom zdravlju i da imaju dovoljne količine vode.


NVO pisale Srbiji zbog uslova u ustanovama socijalne zaštite\nVlada Srbije trebalo bi da prikupi i objavi podatke o broju zaraženih i preminulih od posledica zaraze korona virusom u ustanovama za osobe s invaliditetom, navelo je u otvorenom pismu premijerki Ani Brnabić šest domaćih i međunarodnih organizacija koje se bave zaštitom prava osoba sa invaliditetom.\nOve organizacije, među kojima je i Human Righs Watch, navode da se bez transparentnih i kompletnih podataka ne mogu razumeti posledice pandemije COVID-19 po osobe su smeštene u ustanovama socijalne zaštite.\n"Vlada Srbije nije pružila jasne ni sveobuhvatne podatke o ukupnom broju potvrđenih zaraženih i smrtnih slučajeva. Vlasti su objavile podatke koji pokazuju da je 30. aprila bilo 574 zaraženih osoba koje žive u rezidencijalnim ustanovama, uključujući one za osobe s invaliditetom. Nadležni su 28. jula objavili da je u tim ustanovama zaraženo 180 osoba", navodi se u pismu.\n"Ne zna se broj osoba s invaliditetom u ustanovama širom Srbije koje su preminule ili zaražene korona virusom", rekao je irektor organizacije Inclusion EuropeMilan Šverepa, navodi se u saopštenju.\n"Na primer, ne znamo koliko je osoba preminulo od 574 zaraženih koliko ih je identifikovano 30. aprila. To je veoma zabrinjavajuće", napomenuo je on.\nNa osnovu zvaničnih podataka za 2019. godinu, više od 14.512 odraslih i dece, uključujući osobe s invaliditetom, živi u državnim ustanovama socijalne zaštite, navodi se u saopštenju.\nOrganizacije naglašavaju da su od aprila upućena pisma Vladi, Ministarstvu rada i Institutu za javno zdravlje „Batut“, u kojima se traže informacije o preduzetim merama za sprečavanje širenja virusa u ustanovama socijalne zaštite i ukupnom broju zaraženih i preminulih.\n"Vlada, Ministarstvo i "Batut" nisu pružili tražene informacije", stoji u saopštenju.\nU saopštenju se navodi da su "osobe s određenim oblicima invaliditeta, poput onih koji utiču na kapacitet pluća, kao i starije osobe, izložene većem riziku od teških oblika bolesti i smrti usled COVID-19".\nNapominje se i da su osobe s invaliditetom koje žive u ustanovama socijalne zaštite "lišene i slobode kretanja i napuštanja ustanova, kao i mogućnosti da im članovi porodice ili druge osobe dođu u posetu".\n"Osobe s invaliditetom koje žive u ustanovama socijalne zaštite su u većoj izolaciji nego ikad", rekla je Maša Pavlović iz Inicijative za prava osoba sa mentalnim invaliditetom MDRI-S.\n"Vlada Srbije trebalo bi da osigura da bilo kakve restrikcije kretanja i poseta budu srazmerne, te da pored zaštite osoba s invaliditetom i osoblja ustanova od rizika izlaganja virusu, u obzir uzmu i njihovu potrebu za porodicom i povezanošću, i pravo na slobodu", dodala je ona.\nU pismu se ističe i da bi Vlada "trebalo i da razvije usluge u zajednici, tako da deca s invaliditetom mogu da odrastaju u porodicama, a osobe s invaliditetom da žive samostalno uz odgovarajuću podršku".\n"Srbija bi trebalo da prekine s praksom primoravanja dece i odraslih osoba s invaliditetom da žive u ustanovama", naveo je Erik Rozental, direktor organizacije Disability Rights International.\nMinistarstvo: Niz netačnih informacija\nMinistarstvo za rad, boračka i socijalna pitanja ocenilo da je u otvorenom pismu, koje potpisuje i organizacija Human Rights Watch, iznet „niz netačnih informacija“.\n"Ističemo da Ministarstvo postupa odgovorno, transparentno i u interesu građana u vezi sa sprečavanjem širenja korona virusa i zaštite korisnika i radnika od zaražavanja", navodi se u saopštenju.\nDirektorka "Batuta" Verica Jovanović rekla je na konferenciji za novinare Kriznog štaba da su podaci "na neki način dostavljeni", a da sami zahtevi često podrazumevaju da se daju ne samo brojevi, već i analiza i objašnjenje u skladu sa strukom, i da će Institut dostaviti sve odgovore.


STADIONI - DOKAZ NAOPAKE POLITIKE - Glas Šumadije\nNaslovna > Društvo > STADIONI – DOKAZ NAOPAKE POLITIKE\nSTADIONI – DOKAZ NAOPAKE POLITIKE\n23/11/2019 23/11/2019 426Ostavi komentar na STADIONI – DOKAZ NAOPAKE POLITIKE\nKo o čemu, naprednjaci opet o fudbalskim stadionima.\nBuduće generacije će svedočiti o tome kako je naprednjačka mantra o izgradnji fudbalskih stadiona kao jednom od zamajaca privrednog razvoja, bila deo šire ekonomske strategije.\nDa nije tužna zbilja, bio bi samo dobar vic, a to „mrtav ladan“ još jednom izgovori lažni doktorand Siniša Mali, citiram: „Taj će projekat pogurati građevinarstvo i povećati stopu privrednog rasta zemlje…“ Ako je neko imao sumnju u dokaze o plagijatu doktorata, posle ove izjave nema razloga da sumnja u ozbiljan diletantizam i ekonomsko neznanje ministra Malog.\nEkonomska logika bi svakog stručnog i dobronamernog ministra vodila ka tome da državni novac od oko 150 miliona evra na koliko se procenjuje investicija u nacionalni fudbalski stadion, uloži u podršku poljoprivredi kako bi se taj novac najlakše oplodio i vratio u budžet narednih godina i to višestruko.\nOna druga životna logika bi vas vodila na primer, da novac uložite u stručno usavršavanje lekara u inostranstvu na prestižnim svetskim klinikama, kao jedan od vidova podrške posrnulom zdravstvu i smanjenju odliva vrhunskih kadrova. Životna logika bi vas dalje vodila i ka tome da se budžetski novac najhitnije odvoji za revitalizaciju Instituta za virusologiju, vakcine i serume „Torlak“, jer Srbija godinama nema domaću vakcinu.\nGodinama imamo rast nepoverenja u kvalitet uvoznih vakcina i rat po društvenim mrežama nadrilekara i struke, koji za posledicu ima porast neimunizovanih osoba i smrt najčešće dece.\nA institut „Torlak“ je u bivšoj Jugoslaviji bio referentna ustanova i jedna od najstarijih u svetu tog tipa. Za njegovu revitalizaciju i proizvodnju srpske vakcine državni stručnjaci su ranije utvrdili kako nedostaje okvirno oko 25 miliona evra, ili 1/6 budžeta nacionalnog stadiona!\nKada bi državu vodili iole ozbiljni i odgovorni ljudi koji ne žive u virtuelnoj realnosti a polazeći od toga da ljudski život nema cenu, država bi morala izdvojiti novac za najhitnije rešavanje neobeleženih pružnih prelaza na kojima svake godine imamo fatalne nesreće.\nPreko 10 poginulih u proseku i preko 25 povređenih u prethodnih nekoliko godina!\nUstanovljeno je da takvih pružnih prelaza ima preko 2.000 u Srbiji, od kojih je svega 25% opremljeno signalnom opremom, branicima i polubranicima.\nJoš su sveže rane od velike nesreće iz decembra 2018. godine kod Niša, kada je u sudaru putničkog voza i autobusa Nišekspresa poginulo 7 a povređeno 29 ljudi.\nNa kraju i o neznanju vezanom za sport i potrebama države u oblasti sporta, jer tu svakako fudbal i stadioni nisu na listi prioriteta. U Srbiji 1/4 ili oko 25% škola nema fiskulturnu salu, dok su školska igrališta i tereni na otvorenom u jadnom stanju, pa je neretko da nam se deca povređuju od dotrajalih golova i koševa čije konstrukcije padaju na mališane.\nOvakvih je slučajeva bilo mnogo. Ne treba ni napominjati kako biciklističke staze gotovo i ne postoje, kao i trim-staze odnosno atletske staze namenjene rekreaciji građana. Srbija je zemlja sa ogromnim brojem stradale dece u rekama i jezerima, dok se obuka plivanja ne sprovodi po školama a glavni razlog jeste nedostatak zatvorenih bazena.\nPostali smo nacija gojaznih i dece sa ozbiljnim deformitetima, čiji je procenat već iznad zabrinjavajućih 50% (deformiteti kičme, ravni tabani, gojaznost, dijabetes koji je u porastu…).\nFudbal je danas sve manje sport a sve više grana industrije u kojoj se „vrte“ milijarde evra. Slavni engleski fudbaler Geri Lineker jednom reče: „Fudbal je igra koju igraju 22 igrača i u kojoj uvek na kraju pobede Nemci.“ A ja se usuđujem da kažem, kako je fudbal igra između 22 igrača u kojoj na kraju Srbi dožive razočarenje.\nMi prosto za vrhunske rezultate u tom sportu nismo predodređeni iz mnogo razloga, trebalo bi to već da bude jasno. Zato držimo se košarke, odbojke, vaterpola, tenisa…\nNije danas samo pitanje da li predsednik Vučić sve gore pobrojano zna, već i da li neko sme to da mu saopšti. Pozivamo stoga širu javnost da digne svoj glas u brani suludom trošenju naših narodnih para na promašene megalomanske projekte ove napredne vlasti.\nPiše: Lazar Đurović\nAutor je član Predsedništva Narodne stranke i predsednik Odbora Narodne stranke za sport i omladinu\nTagovi: Lazar Đurović Siniša Mali\nOTVOREN 11. SAJAM TURIZMA I SEOSKOG TURIZMA\nVEČERAS KONCERT AFA „SVETOZAR MARKOVIĆ“\nPREDAVANJE PROFESORA KLAJNA\nJOŠ ČETVORO KRAGUJEVČANA POZITIVNO NA KORONA VIRUS


Održan prvi trening modul u okviru projekta Pomak transfromacija – POMAK\nOdržan prvi trening modul u okviru projekta Pomak transfromacija\nHome/POMAK transformacija, Vesti/Održan prvi trening modul u okviru projekta Pomak transfromacija\nTimočki omladinski centar organizovao je na Srebrnom jezeru prvu trodnevnu obuku u okviru projekta POMAK transformacija. Obuka je bila realizovana u periodu od 14. do 16. septemra 2016. godine, a bila je namenjena predstavnicima OCD koje žele da se transformišu u efikasne, efektivne i samoodržive.\nOve organizacija civilnog društva, svoje interesovanje za transfromaciju pokazale su učešćem na konferenciji POMAK trnasformacija, održanoj juna ove godine u Beogradu, kada su imale priliku da čuju iskustva 6 organizacije koje su se transfromisale u okviru projekta POMAK 2.0.\nIskustvo iz nekoliko malorojnih program podrške otpočinjanja sopstvenog biznisa pokazalo je da je budućim preduzetnicima, osim bespovratne donacije u novcu ili opremi i mentorske podrške, potrebno obezbeđivanje stručnih i poslovnih obuka.\nU toku tri aktivna dana, polaznici su imali priliku da zajedno sa predavačima Nemanjom Glavnićem i Goranom Radisavljevićem, analizirali svoje ideje za transformaciju, naučili kako da napišu dobar biznis plan, kao i da nauče šta dobar marketing znači za funkcionisanje jednog preduzeća, te kako da rade na izradi marketing plana.\nOno što očekuje organizacije civilnog društva u narednom periodu, u procesu transfromacije, najpre je izrada biznis planova uz podršku i konsultacije sa mentorima, zatim drugi modul obuke u okviru koga će imati priliku da uče o uspešnom fandrejznigu, tj. kako da najuspešniji način rade na prikupljanju sredstava za svoje buduće firme, mentorske posete i izrada filma nakon završenih transfromacija o firmama koje budu osnovali.\nProjekat POMAK transfromacija realizuje Timočki omldinski centar uz podršku Ministarstva omladine i sporta Republike Srbije.\nBy Ivan Zivkovic|2016-12-27T16:16:21+01:0017 septembra, 2016|POMAK transformacija, Vesti|Komentari su isključeni na Održan prvi trening modul u okviru projekta Pomak transfromacija


Nadal se namučio sa Kuevasom, Gofanu i poraz za istoriju Belgije - Vijesti.me\nRafael Nadal se namučio, ali je stigao do četvrtfinala Mastersa u Parizu.\nSvjetsjki broj 1 je savladao Urugvajca Pabla Kuevasa sa 6:3, 6:7, 6:3, a naredni rival mu je Filip Krajinović.\nSrpski teniser je do najvećeg uspjeha u karijeri stigao zahvaljujući pobjedi nad Nikolom Mauom (6:2, 3:6, 6:1). Doduše, vjerovatno od toga ne bi bilo ništa da nastup u Vječnom gradu zbog povreda nisu propustili Novak Đoković, Endi Marej, Stanislas Vavrinka, Kei Nišikori, Gael Monfis, Tomaš Berdih...\nDavid Gofan je ispao od Žilijena Benetoa (3:6, 3:6), ali je ispisao istoriju, jer je porazom Luke Puja od Džeka Soka (6:7, 3:6) obezbijedio nastup na ATP finalu u Londonu.\nTako je postao prvi Belgijanac koji je u 48 godina dugoj istoriji tog turnira izborio pravo nastupa među osmoricom najboljih. Doduše, igrao je u Londonu i prošle godine, ali kao zamjena za povrijeđenog Monfisa.\nGofan je uzeo sedmu vizu, a za osmu će se boriti Huan Martin del Potro, Pablo Karenjo-Busta, Džon Izner i Sok.


Orban proglasio pobedu na izborima u Rumuniji - Sputnjik Srbija\n17:42 12 Maj 2021\nOrban proglasio pobedu na izborima u Rumuniji\n21:11 06.12.2020 Preuzmite kraći link\nRumunski premijer Ludovik Orban izjavio je večeras da je njegova vladajuća Nacionalna liberalna partija pobedila na današnjim parlamentarnim izborima, ali prema prvim izlaznim anketama rezultat izbora još je neizvesan.\n"PNL veruje da je pobednik ovih izbora", rekao je Orban koji je lider ove stranke, odmah po objavljivanju izlaznih anketa koje ukazuju da je PNL osvojila oko 30 odsto glasova, prenosi Ađerpres.\nPrema anketi koju je sproveo Insomar, PNL vodi sa 32 odsto glasova dok su socijaldemokrate PSD osvojile 28 odsto. Međutim, istraživanje Kurs-Avangarde navodi da je PSD osvojio 30,5 odsto glasova, a PNL 29 procenta.\nOve izlazne ankete rađene su dva sata pre zatvaranja birališta, napominje Rojters.\nOrban je njegova stranka moralni pobednik, ali da će biti i pobednik na kraju procesa prebrojavanja glasova.\nU Rumuniji su danas održani parlamentarni izbori na kojima je pravo glasa imalo 18 miliona građana.\nPompeo upozorio Rumuniju na „štetni uticaj Kine i Rusije“\nGradonačelnik pobedio na izborima posle smrti — zato što je zaslužio


Predsednica MZ "Nikola Pašić" u Zaječaru podnela ostavku (VIDEO)\nPredsednica MZ „Nikola Pašić“ u Zaječaru podnela ostavku (VIDEO)\nOd konstituisanja Saveta 4. mesne zajednice „Nikola Pašić“ u Zaječaru prošlo je više od godinu dana. Predsednica Saveta Nada Capurelović skoro svakog dana razgovarala je sa građanima u želji da im pomogne da neke probleme i reše, međutim, nije naišla na razumevanje ljudi iz lokalne samouprave. Zbog pogoršanja njenog zdravstvenog stanja, Nada je odlučila da 13. maja 2019. godine podnese ostavku na funkciju koju je do juče obavljala.\nOd aprila 2018. od kako je preuzela dužnost predsednika Saveta 4. Mesne zajednice “ Nikola Pašić“ predsednici saveta Nadi Capurelović građani su se javljali gotovo svakodnevno, kako bi je upoznali sa problemima sa kojima se susreću i žive u 21. veku.\nU pitanju su uglavnom bili problemi komunalne prirode, a Capurelović je, kako kaže, nadležnim ljudima u Gradskoj upravi napisala na desetine zahteva da se tim ljudima i pomogne. Međutim ni na jedan zahtev do danas nije stigao nikakav odgovor.\nNada Capurelović / Fotografija sa obeležavanje slave 4. Mesne zajednice, Svetog Nikole 19.12.2018.\nVeliko iskustvo u lokalnoj zajednici i humanitarnom radu u inostranstvu Capurelović nije uspela da primeni u Zaječaru, pa je zbog toga, ali i pogoršanja njenog zdravstvenog stanja odlučila da podnoše ostavku na mesto predsednice Saveta Mesne zajednice „Nikola Pašić“.\nU pisanoj ostavci kao razlog za takav potez ona navodi sledeće:\nObaveštavam vas da sam usled pogoršanja zdravstvenog stanja primorana da podnesem neopozivu ostavku na mesto predsednika Saveta MZ „Nikola Pašić“ i ostavku na mandat člana Saveta za pomenutu mesnu zajednicu.\nOvim putem izražavam duboko žaljenje što nisam uspela da svoje veliko iskustvo u lokalnoj zajednici i humanitarnom radu u inostranstvu primenim u Srbiji, usled nerazumevanja i nesaradnje od strane predstavnika lokalne samouprave.\nMislila sam da ću, kao nestranačka ličnost, uspeti da pomirim sujete i navedem vlast i opoziciju na međusobnu saradnju u korist građana naše mesne zajednice . Ali na žalost do toga nije došlo usled konstantnih bojkota naših zahteva i potreba, od strane lokalne vlasti.\nI pored svega ovoga, nastavila sam da se borim dok god je to moje zdravstveno stanje dozvoljavalo. Na žalost to više nije slučaj i primorana sam na ovaj potez.\nMesnoj zajednici „Nikola Pašić“ želim puno uspeha u daljem radu i nadam se da će nakon moje ostavke lokalna vlast konačno obratiti pažnju na probleme ljudi u ovoj mesnoj zajednici i krenuti da ih rešava.\nOvim povodom u prostorijama Demokratske stranke u Zaječaru danas je konferenciju za medije sazvala i Dragana Rašić, potpredsednica Gradskog odbora Demokratske stranke i odbornica u skupštini grada.\nU svojoj izjavi Rašić je navela da je u konsultaciji sa, sada već bivšom, predsednicom Saveta 4. Mesne zajednice došla do zaključka da bi ostavku na mesto člana Saveta mesne zajednice trebalo da podnese i ona.\n“ Nada je juče podnela ostavku, a potom sam to učinila i ja. Jer smo u međusobnim konsultacijama došle do zaključka da mesna zajednica treba da predstavlja jednu sponu između građana i lokalne samouprave, zato što je ona idealna jedinica gde bi građani mogli da reše one „male“, komunalne probleme i skrenu pažnju na ono što je njihova svakodnevna muka.\nMeđutim, mi kao mesna zajednica nismo bili u mogućnosti da te probleme i rešimo, jer saradnje sa druge strane od lokalnih vlastodržaca nije bilo. Upućivali smo nebrojeno zahteva Gradskoj upravi, ali niko odatle se nije udostojio čak ni da nam odgovori za ovih godinu dana.\nŽao mi je što do današnjeg dana nismo uspeli ništa da rešimo, jer mesna zajednica nema novac da to sama reguliše. To je definitivno odluka lokalne samouprave, a na lokalu očigledno nije bilo sluha za to“, istakla je Rašić.\nNjihovim podnošenjem ostavki dojučerašnji odnos opozicije i vladajućih stranaka po pitanju broja članova Saveta mesne zajednice „Nikola Pašić“ promenjen je u korist zaječarskih pozicionara. Pa će umesto dojučerašnjih 6:5, odnos članova Saveta biti u korist koalicije okupljene oko SNS-a i SPS-a.\nKo zna… možda je ovo bio jedini način da se u 4. Mesnoj zajednici počne sa rešavanjem nagomilanih problema njenih žitelja, jer sada više problem neće predstavljati čuvena podela na „naše“ i „njihove“.\nPogledajte kompletnu izjavu Dragane Rašić:\ndragana rašić mesna zajednica nikola pašić nada capurelović\nKisić: Nema novog žarišta, novooboleli uglavnom...\nBez smrtnih slučajeva u poslednja 24 sata, na...\n14.05.2019. u 22:22\nnije jedina..pucaju svi..brusnik,gradskovo,vratarnica..jedan po jedan..otkazuju poslusnost..pa ne moze više da se živi od laži..ali nikad nije kasno da vidite KO LAŽE.i ko vas je ODUVEK LAGAO!!!! pokazite zube jednom mestani!!ne dozvolite da vas vuče za nos jedna prodana duša.a trebali ste to da vidite ODAVNO!!!


Fleš-tehnologija za budućnost "Bora" - MEDIJA CENTAR BOR );\nFleš-tehnologija za budućnost „Bora“\nBasenskim stručnjacima predstavljena realizacija Projekta „Nova topionica“\n-Kada sam lično, u saradnji sa stručnjacima SNC Lavalina, radio analizu fleš-topionice za RTB i poređenje sa drugim tehnologijama, doneta je odluka da izbor padne na fleš-tehnologiju upravo za budućnost „Bora“. Basen se u potpunosti složio i prihvatio naše preporuke. Broj fleš-topionica u svetu je dominantan, čak dvostruko veći od PSL jedinica koje rade u različitim regionima. Ne samo što je daleko vodeća i ispred svih drugih tehnologija, već je njena najveća prednost što zadovoljava sve zahteve zaštite životne sredine koji su širom sveta izuzetno striktni. Dakle, sa stanovišta ekologije, ovo su najbolje topionice u svetu. Stoga mi u SNC Lavalin grupi, naročito ja kao stručnjak za oblast topljenja, čvrsto verujemo da je ova fleš-tehnologija, koja je izabrana za „Bor“ – prava! Poseduje veliki broj prednosti u odnosu na druge, a posebno kada je treba prilagoditi i uklopiti sa postojećom topionicom. Pouzdanost, veliko iskustvo, mogućnost da se zadovolje, pa i prevaziđu svi zahtevi zaštite životne sredine, veliko iskorišćenje „na bakru“, kao i sumpora – ključni su razlozi zbog kojih smo se opredelili upravo za nju. Ovo su reči Tima Smita, potpredsednika Sektora za tehnologiju bakra u okviru SNC Lavalin grupe, i predsednika Svetske organizacije metalurga koji je, 22. avgusta u Klubu RTB-a u Brestovačkoj Banji, predstavio basenskim stručnjacima, članovima Saveta za metalurgiju RTB-a i čelnicima borske opštine „Savremene postupke dobijanja bakra“, posebno se osvrnuvši na realizaciju Projekta modernizacije topionice i izgradnje nove fabrike sumporne kiseline u Boru. Naglašavajući, pre svega, koristi od izbora ove tehnologije za kombinat bakra, istaknuti i priznati svetski stručnjak u oblasti metalurgije (radio u 43 topionice širom sveta) rekao je da sa nestrpljenjem očekuje da vidi i puštanje u rad nove topionice u gradu bakra, kao i prednosti, kako za postrojenje tako i za ceo region i ljude koji tu žive.\nBlagoje Spaskovski, generalni direktor RTB-a Bor, svoje obraćanje je počeo tvrdnjom da je Basen dobio najbolju tehnologiju – fleš-smelting iz Finske i zato se posebno zahvalio gospodinu Smitu što je SNC Lavalin predložio baš nju. Potom je čelnik Basena govorio i o ekonomskim aspektima Projekta „nova topionica“.\n-Sve do ovog izlaganja kolebao sam se da li smo „pogodili“ tehnologiju. Više nemam sumnje, jer upravo ste od prvog imena sveta u metalurgiji čuli da je stvarno prava. Zaključak borda direktora ovog projekta sa jučerašnje sednice u Boru, koji će uskoro zvanično biti dostavljen Vladi Republike Srbije, glasi – sve ide po planu. Fabrika sumporne kiseline može biti gotova septembra, sigurno oktobra sledeće godine, a nova topionica krajem decembra 2013., kada ćemo imati čisto nebo nad Borom kao 1903. U svetu postoje dva principa izgradnje postrojenja – jedan je „grinfild“ pristup (nova investicija na poljani) i drugi – „braunfild“ koji smo prihvatili zato što je jeftiniji i što ćemo koristiti ono što još može poslužiti. I to smo opredelili zahvaljujući upravo SNC Lavalinu. Za to smo dobili i podršku Vlade koju imamo i sada, i to u potpunosti, da ovo „veliko čudo“ izvedemo do kraja. Lavalin je obezbedio kredit kod kanadske EDC-banke u visini od 135 miliona evra, što je dovoljno da se kupi kompletna uvozna oprema, dok će lokalni radovi koji treba da se izvedu na terenu biti procenjivani uz unapred dogovorenu jediničnu cenu. Tako ćemo, koristeći te cene, tek za pet-šest meseci znati koliko će nas to koštati. Ali, budžetska procena je da nova topionica i fabrika sumporne kiseline neće preći 200 miliona evra – poručio je Spaskovski.\nČelni čovek Basena je zaključio da je to ono sa čime kombinat bakra može krenuti i što garantuje iskorišćenje gasa od 98,5 procenata, odnosno da dima neće biti više od 125 mikrograma po normalnom kubnom metru vazduha (po propisima koje će Evropska zajednica doneti tek 2016. godine).


Nemačka do kraja godine gasi sve svoje nuklearke › Made-in-Germany.rs\nNakon što je poslednjeg dana prošle godine isključila iz upotrebe tri svoje nuklearne elektrane, Nemačka se sprema da do kraja ove godine ugasi i tri preostale atomske centrale. Energetski sektor najveće evropske ekonomije tako će ostati direktno usmeren na obnovljive izvore energije.\nNakon havarije nuklearke u Fukušimi u Japanu 2011. godine, kada su zemljotres i cunami uništili priobalno postrojenje u najgoroj nuklearnoj katastrofi na svetu od Černobilja 1986. godine, Nemačka vlada je odlučila da postepeno ukine korišćenje nuklearne energije u proizvodnji struje, podseća agencija Rojters.\nReaktori Brokdorf, Gronde i Gundremingen C, kojima upravljaju kompanije E.ON i RVE, ugašeni su u petak kasno uveče, nakon tri i po decenije rada, dok će poslednje tri nuklearne centrale – Isar 2, Emsland i Nekarvestheim II, biti isključene do kraja 2022. godine.\nPreliminarne brojke pokazuju da je u Nemačkoj tokom 2021. godine, šest nuklearnih elektrana doprinosilo sa oko 12% udela u ukupnoj proizvodnji električne energije, dok je udeo obnovljive energije iznosio skoro 41%.\nPlan nemačke vlade ima za cilj da do 2030. godine obnovljivi izvori energije podmire 80% ukupne potražnje za električnom energijom, kroz inteziviranje izgradnje infrastrukture za iskorišćavanje energiju vetra i sunca.


Hiljade Albanaca u Prištini prate utakmicu između Srbije i Albanije\nPosle sinoćne odluke da meč fudbalskih reprezentacija Srbije i Albanije u Beogradu bude prekinut, u mnogim gradovima na Kosovu počelo je slavlje uz vatromet i muziku.\nPrekid fudbalske utakmice između Srbije i Albanije udarna je vest i na Kosovu.\nPosle sinoćne odluke da meč fudbalskih reprezentacija Srbije i Albanije u Beogradu bude prekinut u mnogim gradovima na Kosovu počelo je slavlje uz vatromet i muziku. Euforija je nastavljena i danas kada je nekoliko stotina učenika prištinskih srednjih škola napustilo školske klupe i u povorci prošlo glavnim prištinskim ulicima. Oni su nosili albanske zastave i uzvikivali "Etnička Albanija" i "Dobro je biti Albanac".\nI u svim dnevnim listovima na Kosovu udarna vest bila je utakmica Srbije i Albanije gde se ističe da je utakmica prekinuta zbog incidenata i napada navijača iz Srbije na igrače reprezentacije Albanije.\nKoha ditore na naslovnoj strani piše: “Podignute glave u Beogradu”, list Zeri se odlučio za parolu “Velika Albanija”, “Osramoćena Srbija”, naslovna je strana Tribune. A sportska Arena je na naslovnoj strani objavila “Njima sramota, Albancima zastava”.\nZemenik premijera Kosova Slobodan Petrovic rekao je komentarišući sinoćne događaje da je žalosno da je politika ponovo pobedila sport.\n“Ovim su izgubili pre svega oni kojima je sport na prvom mestu i oni koji su se radovali jednom sportskom događaju. Jako mi je žao što je politika još jednom pokazala da je iznad sporta”, rekao je Petrović.\nS druge strane analitičar srpsko – albanskih odnosa Fatmir Šeholi smatra da su se Albanci u Beogradu dobro poneli i da odgovornost treba da snosi organizator utakmice, odnosno domaćin.\n„Smatram da je sinoćni gest pre svega veoma inteligentan i gest koji pokazuje jednu realnost, jer organizator nije dozvolio da se unese ni jedna albanska zastava unutar stadiona i mislim da je to reagovanje na to. Na kraju krajeva ovde je Srbija izgubila sto posto u smislu organizacije, jer dozvoliti da navijači uđu na teren i tuku igrače i to nigde u evropi u 21.veku nismo videli“, kazao je Šeholi.\nSinoć pola sata nakon što je prekinuta utakmica izmedju Srbije i Albanije trojica mladića upala su u srpski deo Orahovca i istakla albansku zastavu, odmah ispod prozora parohijskog doma. Potom su kamenovali parohijski dom i tom prilikom polomljeno je jedno staklo na prozoru. U tom trenutku u kući su se nalazili članovi porodice orahovačkog paroha jereja Srđana Jerinića, a povredjenih nije bilo.


Sjednica Koordinacionog odbora za implementaciju KEAP-a: Razmatrane aktivnosti na redukciji otpada | mpz.ks.gov.ba\nSjednica Koordinacionog odbora za implementaciju KEAP-a: Razmatrane aktivnosti na redukciji otpada\nMinistarstvo prostornog uređenja i zaštite okoliša KS i Udruženje građana "Centar za okolišno održivi razvoj" partneri su u realizaciji niza ekoloških aktivnosti i kampanje koji se, u okviru Evropske sedmice za redukciju otpada, po prvi put realiziraju u Kantonu Sarajevo i BiH. Aktivnosti se realiziraju u periodu 19.- 27. novembra ove godine i usmjerene su na jačanje svijesti o potrebi prevencije i smanjenja otpada. Tim povodom danas je i na sastanku Koordinacionog odbora za implementaciju Kantonalnog plana zaštite okoliša (KEAP) razmatran Nacrt zakona o održavanju i upravljanju komunalnim otpadom u Kantonu Sarajevo.\nPredstavnica Centra za okolišno održivi razvoj Sanda Midžić je na početku sastanka prezentirala rezultate analize o uključenosti osnovnih principa Okvirne evropske direktive o otpadu u novi kantonalni zakon koji je pripremilo Ministarstvo prostornog uređenja i zaštite okoliša KS. Kako je pojasnila pomoćnica ministra za zaštitu okoliša KS Zijada Krvavac, u Zakon su ugrađeni evropski principi za adekvatno upravljanje otpadom kao što su prevencija, ponovna upotreba, te reciklaža, energetsko iskorištavanje otpada i u konačnici, ukoliko se ne može iskoristiti, njegovo odlaganje na deponiju.\nRadi se o inovativnom zakonu koji predstavlja značajan iskorak u nastojanjima da se uspostavi kvalitetniji sistem upravljanja komunalnim otpadom u Kantonu Sarajevo, a koji pored regulative podrazumijeva osiguravanje finansijskih sredstava za izgradnju infrastrukture, a posebno\nzadovoljavajući nivo ekološke svijesti građana i drugih korisnika u postupanju s otpadom.\n"Iako u KS postoji izgrađena sanitarna deponija u lancu upravljanja otpadom ključna je redukcija, odnosno smanjenje produkcije otpada, jer je najbolji onaj otpad koji se ne proizvede", istakla je Zijada Krvavac. Ukazala je na važnost aktivnijeg učešća i podrške različitih subjekata ovim aktivnostima, pogotovo viših nivoa vlasti, te je izrazila očekivanje da u narednim godina osim Kantona Sarajevo, i Bosna i Hercegovina kao država postane članica Evropske mreže za redukciju otpada.\nNa sjednici Koordinacionog odbora za implementaciju KEAP-a, prezentirani su i rezultati akcije "Inicijativa za smanjenje otpada u javnim institucijama", koju implementira NVO "Knap" radi zagovaranja donošenja smjernica za smanjenje otpada koji nastaje u institucijama. S obzirom na rezultate koji su pokazali neracionalnu potrošnju papira u većem broju institucija, predstavnici "Knap-a" iznijeli su nekoliko preporuka kako bi se smanjila količina papirnog otpada, među kojima su podizanje svijesti o informacijskim tehnologijama i prednostima, uvođenje elektronske arhive, printanje i kopiranje dokumenata na obje strane, te korištenje recikliranog papira.\nOvo je jedna od sedam aktivnosti koje se u okviru Evropske sedmice za smanjenje otpada realiziraju na području KS.


634\tObjavljeno 21 mart 2019 Autor: Miloš Vasiljević\nMeđusobni duel dvije, bez sumnje najkvalitetnije ekipe na drugoligaškom „Istoku“ dolazi u trenucima kada se govori o oduzimanju bodova ekipi iz Brčkog, jer nisu imali potrebne legitimacije u meču na Sokocu, a koji su riješili u svoju korist rezultatom 2:0, no konačan sud daće Fudbalski savez Republike Srpske.\nU gradu podno Leotara ali i u cijeloj Istočnoj Hercegovini uveliko se priča o ovom duelu, pa tim sa „Polica“ koji je prinuđen zbog radova na atletskoj staze na svom stadionu domaćinstvo „preseliti“ u Bileću, učiniće sve na zelenom tepihu da popularni „Leo“ vrate tamo gdje mi je i mjesto, u viši rang takmičenja.\nBilećanin, Miloš Perović i udarna igla tima koji sa klupe predvodi Rajko Mičeta vjeruje da će ovo biti jedan pravi okršaj, te ni da rezultat neće izostati.\n"Jedini nas cilj su tri boda, mislim da smo kvalitetnija ekipa i da ćemo to pokazati u subotu na terenu. Veliko interesovanje vlada za ovu utakmicu, tako da očekujemo pune tribine, a svi oni bi trebali uživati, u nadamo se dobro fudbalskoj predstavi" – kazao je napadač Leotara, koji je do sada pogađao mrežu 12 puta ove sezone.\nPerović koji ima iza sebe premijerligaško i iskustvo igranja u Prvoj ligi Republike Srpske naglašava da je tim Jedinstva jedna dobra ekipa, koja ima korektan sastav ali ipak vjeruje da će bodovi ostati upravo na stadionu gdje je napravio svoje prve fudbalske korake.


Komisija za Reviziju Ljudskih Prava- informacionu kampanju u Srbiji\nKomisija za Reviziju Ljudskih Prava (Komisija) je produžio svoju tekuću informacionu kampanju u Srbiji od 23. do 25. januara 2011.\nKomisija se sastao sa g-dinom Vladimirom Ristićem, pomoćnikom ministra iz Ministarstva za Kosovo i Metohiju i g-dinom Slobodanom Boškovićem, pomoćnikom ministra iz Ministarstva pravde u Beogradu.\nMinistri su upoznati sa mandatom i aktivnostima Komisije, nakon čega je Komisija odgovorio na brojna pitanja o svom radu i dobio informacije od pomoćnika ministara o trenutnoj situaciji u vezi nekoliko pitanja koja se odnose na Kosovo. Ministri su uverili Komisiju o spremnosti navedenih ministarstava da pruže svoj doprinos u sprovođenju navedene informacione kampanje.\nPored toga, Komisija se sastao sa predstavnicima Danskog saveta za izbeglice, UNHCR-om, Grupom 484, Sveti Spaso i Balkanskim centrom za migracije u Beogradu. Komisija je takođe uspostavio kontakt sa niškim Udruženjem za nestala i kidnapovana lica kako i sa predstavnicima nekoliko raseljenih porodica iz Prokuplja.\nMolim vas posetite našu internet stranicu www.hrrp.eu za više informacija o ovom Komisijju.


Stefanović i Petričević o saradnji u oblasti namjenske industrije - Glas Srpske\nSrna 27.09.2021 14:55\nBEOGRAD - Ministar odbrane Srbije Nebojša Stefanović razgovarao je danas u Beogradu sa ministrom privrede i preduzetništva Republike Srpske Vjekoslavom Petričevićem o pravcima buduće saradnje u oblasti namjenske industrije, a u skladu sa zaključcima sa zajedničke sjednice vlada Srbije i Srpske.\nOn je podsjetio na razvijenu saradnju u obostranom interesu koju su Ministarstvo odbrane i Vojska Srbije ostvarili sa Fabrikama iz Republike Srpske, kao što su "Orao" iz Bijeljine, "Kosmos" iz Banjaluke i Fabrikom motora specijalne namene sa Pala.\nStefanović je istakao da je samo sa preduzećem "Orao" Ministarstvo odbrane Srbije je ove godine potpisalo najveći pojedinačni ugovor o remontu motora za Ratno vazduhoplovstvo i protivvazduhoplovnu odbranu Srbije u vrijednosti 3,7 miliona evra, dok je "Kosmos" dobio posao remonta sistema "Kub".\n"Na ovaj način Srbija nastavlja jačanje kapaciteta i modernizaciju svoje vojske, a istovremeno investira i doprinosi jačanju privrede Republike Srpske", ocijenio je Stefanović.\nSastanku dvojice ministara prisustvovali su državni sekretar Ministarstva odbrane Srbije Branko Živanović i pomoćnik ministra za materijalne resurse Nenad Miloradović, kao i pomoćnik ministra Petričevića za industriju Sonja Tovilović i direktor preduzeća "Orao" Mladen Stojanović.


Zrenjanin: Serija obrušavanja fasada | Novosadski informativni portal 021\nZrenjanin: Serija obrušavanja fasada\n22:21 > 22:22\nZbog dotrajalosti i stanja mnogih objekata u Zrenjaninu je zabeležena serija urušavanja javnih fasada.\nProteklih dana oštećenja na krovovima desila su se na fasadi Muzičke škole "Josif Marinković" prema jezeru i na objektu stare fabrike Radijator kod gradske bolnice. U muzičkoj školi kažu da još uvek čekaju rešenje nadležnih službi, kako bi znali šta dalje da preduzmu.\n- Čekamo rešenje komunalne i građevinske inspekcije, u ponedeljak bi stručnjaci Direkcije trebalo da pogledaju štetu i naprave prvu procenu troškova sanacije štete. Nismo prekidali nastavu, deca pohađaju redovno časove jer je unutra bezbedno a škola ima dva bezbedna ulaza - objašnjava direktorka Danijela Derikrava.\nZa to vreme oštećenje na fabrici Radijator je obeleženo, a od juče treba da je na snazi novi režim saobraćaja u Bolničkoj ulici, gde se taj objekat jednim delom nalazi. Sem toga, pre dve nedelje odvalilo se parče ornamentike iznad velike scene u pozorištu "Toša Jovanović" zbog čega su predstave privremeno otkazane, a nedavno je zbog problema sa obrušavanjem fasade i krova u srednju građevinsko-tehničku školu ulaz iz pravca gradskog jezera zatvoren zbog bezbednosti.\nSem toga, Dom učenika "Angelina Kojić Gina" doživeo je ozbiljna oštećenja zbog preteške konstrukcije sa solarnim panelima, pa je deo zgrade iseljen, Pobrojani objekti su pod zaštitom države, pa svaka intervencija na njima zahteva posebnu proceduru.\nZrenjanin\tfasada\tobnova fasade\n08.06.2016\t• 13:59\nSad kad od Zrenjanina za desetak godina rodje naprave mix Bijeljine i Pristine... Pa pravac u Njemacku\neto vam dodika\n08.06.2016\t• 07:30\nOvo je joj jedan dokaz da nismo u stanju ni da se brinemo o onome sto nam je ostavljeno od prethodnih generacija a ne nesto novo da napravimo.\nBeogradska Beohemija kupila je hemijsku industriju Hipol iz Odžaka u stečaju po početnoj ceni od 1,26 milijardi dinara, objavila je Agencija za licenciranje stečajnih upravnika.\nAkcija progresivne Vojvodine potpisala sporazum sa Zelenovićem\nAkcija progresivne Vojvodine (APV) potpisala je akt o zajedničkoj koordinaciji sa Otvorenom građanskom platformom Akcija koju predvodi Nebojša Zelenović.\nZrenjaninac koji je teško povređen u eksploziji u Fabrici vode ostao bez zdravstvenog osiguranja\nZrenjaninac Jovan Milekić, jedan od dvojice radnika koji su teško povređeni u eksploziji Fabrike vode krajem prošle godine, od maja meseca nije primio zakonski regulisanu naknadu.


Зелени Србије на 4. Конгресу Европске Зелене Партије у Паризу | Zeleni Srbije\nDelegacija Zelenih Srbije, predvođena predsednikom Ivanom Karićem, učestvovala je na 4. Kongresu Evropske Zelene Partije, održanom u Parizu od 11. do 13. novembra 2011. godine. Na ovom velikom i značajnom skupu učestvovale su brojne zelene partije iz Evrope, a Zeleni Srbije su posebno vredne kontakte ostvarili sa partijama iz zemalja okruženja: Grčke, Bugarske, Rumunije, Slovenije, Bosne i Hercegovine, Makedonije i Albanije.\nU mnoštvu konstruktivnih diskusija i radionica, kao najvažnije za Zelene Srbije izdvojile su se sledeće:\n1. Efikasan odgovor na populizam – fokus na inkluzivne poruke namenjene različitim ciljnim grupama i načine da se brzo i efikasno odgovori na populistička preterivanja i dezinformacije.\n2. Novi Zeleni Dogovor (Green New Deal) – uspešni primeri sprovođenja novih zelenih politika, iskustva i veštine koje nam pomažu da se globalni primeri prilagode lokalnim, regionalnim i nacionalnim političkim uslovima.\n3. Klimatske promene – diskusija o rezolucijama koje predstavljaju samu srž zelene politike, sa fokusom na saradnju i kooperaciju članica zelene porodice po ovom pitanju.\n4. Balkanska mreža – specifičan cilj je jačanje zelenih partija i pokreta u širem regionu Balkana i organizovnje podrške i saradnje u forsiranju zelenih politika u građanskom društvu. Poseban izazov predstavlja činjenica da nisu sve balkanske zemlje članice Evropske Unije i da ne mogu sve podjednako efikasno da dele informacije, pa je uspostavljanje jedinstvene baze podataka način za prevazilaženje ovog problema.\nZeleni Srbije će učestovati na narednom sastanku balkanskih zelenih partija u Grčkoj. Ponudili su se da budu organizatori zimskog sastanka balkanske mreže.\n5. Zeleni Istok – Zapad Dijalog (Green East West Dialogue) – već 20 godina predstavlja podršku zelenim partijama Istočne Evrope i nudi praktičnu pomoć u njihovom pozicioniranju na političkoj sceni.\n6. Studija „Solidarnost i snaga“ Heinrich Bӧll Fondacije – davanje podstreka evropskoj saradnji u 5 glavnih oblasti: klima/energija, širenje/susedstvo, spoljna politika, poljoprivreda i ekonomija. Ova studija će biti polazna tačka za evropsku debatu, koju će u 2012. pokrenuti Zelena Evropska Fondacija (Green European Foundation).\n7. Usvajanje Pariske Dekleracije – u okviru koje posebno mesto zauzima Hitna Rezolucija protiv novih nuklearnih postrojenja i skladišta nuklearnog otpada, koja je usvojena na predlog Zelenih Srbije.\nPored ovih, razmatrane su i teme: digitalnih prava, inkluzije Roma, ljudskih prava, industrijskih politika, Mediteranske mreže, spoljnih poslova, migracija, trgovinskih odnosa Evrope i Kine, Federacije Mladih Evropskih Zelenih i mnoge druge.\nOznake: Evropa, Evropska Zelena Partija, ekologija, Zeleni Srbije, Ivan Karić, Pariz\nEKOpolis network 22.11.2011 / 08:19\nZnacajan nastup i dobra promocija autenticnog “YELENOG POKRETA” u Srbiji.


Govedarica: Sutra je istinski fudbalski praznik u Bačkoj Palanci\nEkipa OFK Bačka u okviru 22.kola Super lige Srbije u Bačkoj Palanci dočekuje goste iz Beograda, ekipu Partizana. Ne tako davno domaći tim je na svom stadionu uspeo da ’’otkine’’ bod crno-belima, pa treba očekivati snažan otpor ’’plavih’’.\nDomaćini su ove sezone ostvarili samo 4 pobede, uz 6 remija i 11 poraza, pa sa 18 bodova na svom kontu trenutno zauzimaju 13.mesto na tabeli. Gosti su ove sezone ostvarili 12 pobeda, uz čak 8 remija i jedan poraz, pa sa 44 boda na svom kontu trenutno zauzimaju 3.mesto na tabeli. Prethodni susret ova dva tima odigran jesenas u Humskoj završen je pobedom crno-belih rezultatom 1:0 (0:0).\nŠef stručnog štaba Zoran Govedarica istakao je u svojoj izjavi za medije da se zna ko je favorit, ali da se njegov tim sigurno neće unapred predati:\n’’Sutra je istinski fudbalski praznik u Bačkoj Palanci gde nam u goste dolazi ekipa Partizana o kojoj ne bih da trošim reči, jer se zna šta Partizan prestavlja u srpskom fudbalu. Mi smo po tabeli u mnogo teškoj situaciji, ali i moji igrači i ja na sutrašnji spektakl na našem stadionu gledamo pozitivno i verujemo da imamo šanse da iznenadimo Partizan i ostvarimo pozitivan rezultat.’’\nMeč 22.kola Super lige Srbije između OFK Bačka i Partizana igra se sutra, u subotu 16.februara 2019.godine, sa početkom u 13:00 časova. Obezbeđen je direktan televizijski prenos ovog susreta na prvom programu TV Arena sport.


POPOVIĆ NA KONFERNCIJI "FORUM SAJBER LIDERA": Zajedno do sigurnog sajber ambijenta! - Informer\nPOPOVIĆ NA KONFERNCIJI "FORUM SAJBER LIDERA": Zajedno do sigurnog sajber ambijenta!\nPojedinačno delovanje zemalja nema veliki značaj u oblasti sajber bezbednosti i moramo da radimo zajedno kako bismo se suprotstavili sajber kriminalu, koji je jedan od najvećih izazova današnjice za vlade i ekonomije svih država, izjavio je danas Nenad Popović, ministar za inovacije i tehnološki razvoj\n- Srbija je spremna da ponudi svoje tehnološke resurse i znanje za partnerstvo koje će voditi stvaranju sigurnog sajber ambijenta kako za biznise, posebno u oblasti digitalne ekonomije kojima je to primarni prostor, tako i za države i obične građane - rekao je Popović.\n- To govori dovoljno koliko je ovo pitanje važno za privredu, ali i za druge sfere društva koje mogu da se nađu na meti sajber napada - rekao je ministar.\n- Naše državno rukovodstvo razume značaj sajber bezbednosti, a taj značaj sve više razume i srpska privreda koja u sve većoj meri integriše ovu oblast u svoje svakodnevno poslovanje - naglasio je Popović.\nSrbija Nenad Popović sigurnost sajber


Kompanija je procenila da bi celokupan dug mogla da otplati do 2011. godine - četiri godine pre roka, bez obzira na to što je izgubila više od milijardu i stotinu miliona dolara otkako je izašla iz stečajnog postupka u julu, preneo je Rojters.\nGM takođe namerava da otplati dug kanadskoj vladi u iznosu od milijardu i 400 miliona dolara.\nAmerička administracija je obezbedila vanredne zajmove GM-u i "Krajsleru" da bi sprečila da automobilska industrija, koja se smatra ključnim sektorom američke privrede, doživi kolaps zbog posledica ekonomske krize.\nObjavljivanjem rezultata poslovanja u trećem tromesečju GM je u ponedeljak prvi put ponudio javnosti potpunu sliku finansijskog stanja kompanije od kada je izašao iz stečajnog procesa u julu.\nUprava kompanije tvrdi da će početi da otplaćuje 6,7 milijardi dolara vladinih kredita, a prva uplata obaviće se 31. decembra u iznosu od 1,2 milijarde dolara. GM je dužan da vrati kredite do jula 2015. godine, što znači da će morati svakog tromesečja da izdvaja oko milijardu dolara.\nIako se GM ne smatra za javno preduzeće, kompanija je pristala da objavljuje tromesečne rezultate od kada američka administarcija drži 60,8 milijardi dolara akcija u tom nekada najvećem proizvođačju kola na svetu.\nIzvršni direktor GM Fric Henderson izjavio je da najnoviji rezultati pokazuje da GM "mora mnogo više da radi" uprkos dostignutim ciljevima o tržišnom udelu i prodaji u periodu posle izlaska i bankrota.\n"Novi GM" je od početka godina ukinuo 34.000 radnih mesta, eliminisao 78 milijardi dolara duga i uspeo da poveća zalihe svežeg novca na gotovo 46 milijarde dolara, zahvaljujući vladinim merama za spasavanje kompanije. GM je takođe uspeo da za polovinu smanji zalihe neprodatih vozila.\nUz vladine mere, GM je okončao septembar sa oko 43 milijarde u "kešu", u poređenju sa 14 milijardi dolara u istom lanjskom periodu. Od 2005. godine kompanija je nagomilala gubitak od 88 milijardi dolara.\nGM računa na veću prodaju automobila u SAD i u inostranstvu, imajući u vidu procenu da će se domaće tržište oporaviti na oko 11,5 miliona prodatih vozila u 2010. godini, u odnosu na 10,5 miliona ove godine. Na poslovima u Svernoj Americki u trećem tromesečju finansijski manjak je bio 651 miliona dolara.\nRezultati poslovanja GM su popravljeni "bumom" prodaje kola u Kini jer na najvećem tržištu autobila na svetu drži skoro 14 odsto udela, a u Aziji je zarađeno 429 miliona dolara u poslednjem tromesečju.\nAli, to nije bilo dovoljno da se nadomeste gubici od 437 miliona dolara u Evropi, gde GM pokušava da prikupi novac za njegovu filijalu "Opel", pošto je odustao od njene prodaje ovog meseca, iako je o tome već bio postignut načelan dogovor sa kanadsko-ruskim konzorcijumom "Magne" i "Sberbanke." Nemačka vlada je obećala da će za tu transakciju obezbediti 4,5 milijardi evra, pod uslovom da se zadrže svi radnici i ne zatvara nijedan pogon na njenoj teritoriji, ali je od plana odustala posle odluke GM da zadrži "Opel" pod svojim okriljem.\nHenderson je kazao da je za program oporavka "Opela" sada potrebno oko tri milijarde evra i izrazio nadu da će veći deo te sume biti obezbeđeno od GM u SAD, mada se ranije računalo na finansijsku podršku evropskih partnera.\nGM ukida do 10.000 radnih mesta u Evropi\n"Dženeral motors" (GM) mogao bi da ukine između 9.000 i 10.000 radnih mesta u okviru restrukturisanja svojih evropskih pogona, izjavio je danas Nik Rajli, privremeni šef evropskih poslova GM-a\nNa konferenciji za štampu u Londonu, on je rekao da kompanija mora da smanji proizvodnju u evropskim pogonima za između 20 i 25 procenata, kao deo plana za uštedu 3,3 milijardi evra.\nDetalji o tome gde i kada će radna mesta biti ukinuta još se razrađuju, rekao je Rajli. On nije hteo da kaže koliko će sredstava potrebnih za ovaj program obezbediti vlade, a koliko sama kompanija.\n"Program bi mogao da uključuje i zatvaranje jednog pogona", rekao je on, dodajući da to još nije "100 odsto odlučeno", preneo je Rojters.


Kovač: Završiti rekonstrukciju bolnice Kasindo | Palelive.com\nPočetna Izbori 2012 Izbori 2012 Kovač: Završiti rekonstrukciju bolnice Kasindo\nISTOČNO SARAJEVO – Kandidat Koalicije “Zajedno za Istočnu Ilidžu” za načelnika opštine Predrag Kovač rekao je da će, ako bude izabran za načelnika, raditi na tome da ova lokalna zajednica u potpunosti postane urbana sredine.\nKovač, član SDS-a, najavio je da će davati podsticaj razvoju sporta i kulture, te završiti rekonstrukciju i izgradnju bolnicu Kasindo.\nOn je istakao da mu je cilj da predstojeća izborna kampanja protekne u najboljem redu bez vrijeđanja učesnika izbornog procesa.\nKoalicija “Zajedno za Istočnu Ilidžu” danas je zvanično počela kampanju na području opštine Istočna Ilidža. Ovu koaliciju čine SDS, SRS “Dr Vojislav Šešelj”, NDS i PDP.\nPredsjednik Opštinskog odbora SRS “Dr Vojislav Šešelj” Miljan Zirojević rekao je da je ova stranka odlučila da podrži Kovača jer zastupa slične stavove kao i njeni članovi i simpatizeri.\nZirojević je napomenuo da SRS “Dr Vojislav Šešelj” ima punu odborničku listu koju je nazvao spojem mladosti i iskustva.\nPredsjednik Opštinskog odbora NDS-a Zoran Trapara kaže da je Kovač ponudio najbolji program za građane zbog čega se ova stranka odlučila da ga podrži. NDS, dodao je Trapara, na izbore izlazi sa punom kandidatkom listom.\nPredstavnici PDP-a u koaliciji “Zajedno za Istočnu Ilidžu” nisu bili na zvaničnom pokretanju kampanje.\nPrethodni članakStevanović: Pobjedićemo zbog budućnosti\nNaredni članakDijeljen propagandni materijal


Poziv za dostavljanje radova za drugi broj časopisa “Radovi Zavičajnog muzeja – Visoko” – Visoko.ba\nPoziv za dostavljanje radova za drugi broj časopisa “Radovi Zavičajnog muzeja – Visoko”\n1. Februara 2021. 1. Februara 2021. Midhat Hajdarević\tVisoko\nZavičajni muzej u Visokom otvara poziv za dostavljanje radova za drugi broj časopisa “Radovi Zavičajnog muzeja – Visokom”. Časopis „Radovi Zavičajnog muzeja – Visoko“ je naučno-stručni časopis Zavičajnog muzeja – Visoko s ciljem da predstavi rezultate istraživanja prvenstveno na\npodručju Visokog, ali i šire, iz oblasti muzeologije, historije, historije umjetnosti, arheologije, etnologije, antropologije, filologije i drugih srodnih društvenih nauka te da stručnjacima iz različitih oblasti humanističkog djelovanja ponudi prostor za prezentaciju naučnog rada.\nVizija časopisa Radovi jeste objavljivanje radova autora prvenstveno iz BiH, ali i iz inostranstva, u pravcu poticanja razvoja naučnog dijaloga tretirajući najrazličitija pitanja iz kulturne historije visočkog kraja i općenito bosanskohercegovačkog područja.\nRok za dostavljanje radova je 1. juli 2021. godine. Radove je potrebno poslati na e-mail adresu: radovizmv@gmail.com sa naznakom “Za uredništvo RZM”.\nUputstva za autore možete pronaći na web stranici izdavača\n← Javni poziv na javnu raspravu o Nacrtu Budžeta garada Visoko …\nSretan rođendan Mensuru Verlaševiću →


Djlias: Srbija isključena sa EP, stiuacija je teška\nBeta\t 16. aprila 2016. 18:30\nPredsednik Košarkaškog saveza Srbije Dragan Djilas potvrdio je danas novinarima da je FIBA Evropa isključila Srbiju sa Evropskog prvenstva 2017. godine.\n“Ta odluka je duboko pogrešna, loša i ništa dobro ne može da donese”, rekao je Djilas novinarima u Beogradu.\nFIBA Evropa je kasno sinoć poslala dopis Košarkaškom savezu Srbije i drugim nacionalnim savezima sa odlukom o suspenziji. Djilas je rekao da će se sledeće nedelje održati sastanak srpskih klubova i drugih nacionalnih saveza da bi se odlučilo o daljim koracima.\nPredsednik KSS naveo je da je odluka Fiba “vrlo slična” odluci Evrolige, koja je ranije objavila da neće dozvoljavati nastup u Evroligi klubovima koji ne budu igrali Evrokup.\n“Evroliga je odabrala 11 klubova koji će da igraju u sledećih 10 godina, a ostalih pet mesta neće moći da dobiju klubovi iz zemalja koje ne igraju Evrokup. Fiba je rekla da Evroliga može, ali da Evrokup ne može, već Liga šampiona. S jedne strane, Evroliga je ucenila klubove, a Fiba saveze”, rekao je Djilas.\n“Situacija jeste nezgodna i nepoštena i svaka druga, ali posao mene kao predsednika jeste da štitim interese srpske košarke, a za mene je najviši interes košarke interes reprezentacije. Uz poštovanje prema svim klubovima, važni su i Evroliga i Evrokup, ali pamte se Olimpijske igre i medalje sa Olimpijade”, rekao je Djilas.\nOn je dodao da KSS trenutno ne brine toliko o Evropskom prvenstvu 2017. godine, i ocenio je da se “EP bez 11 vodećih zemalja ne bi ni održalo”.\n“Trenutno se vodi spor izmedju Evrolige i Fibe, pošto su tužili jedno drugo. Ako mene pitate, ja ne mislim da je ova odluka zasnovana na nekom velikom pravu i statutu Fibe, ali dok mi to dokažemo…Bojim se da bi bilo kao sa nekim drugim stvarima u našoj istoriji u poslednjih 20 godina, kad nam se svašta dešavalo, a posle se pokazalo da to nije bilo tako”, rekao je Djilas.\n“Razgovaraćemo sa klubovima, predočićemo im situaciju, koja je teška. Ja mislim da ne postoje u Srbiji interesi jednog ili drugog ili trećeg kluba, postoji samo interes srpske košarke, a interes srpske košarke je da ova generacija momaka koja to zaslužuje bude na Olimpijskim igrama”, rekao je Djilas.\nSportski direktor Partizana Dragan Todorić rekao je ranije danas da će se taj klub držati ranije donete odluke da igra Evrokup, kao i da će gledati sopstveni interes.\n“Razumem stav svakog kluba da želi da igra takmičenje koje hoće i intimno mislim da svaki klub na to ima pravo. Ali, ako dodjemo u situaciju da interes bilo kog kluba, ne samo Partizana, imate i Mega Leks, koji po plasmanu može da igra i Evroligu…mislim ipak da interes mora da bude podredjen interesima reprezentacije”, rekao je Djilas.